sagorsarker/bangla-wikipedia huggingface dataset:
বদরুদ্দীন আহমদ সিদ্দিকী

বদরুদ্দীন আহমদ সিদ্দিকী (জন্ম: ৪ জানুয়ারি ১৯১৫- মৃত্যু: ৩ ডিসেম্বর ১৯৯১) যিনি বি.এ সিদ্দিকী নামেও পরিচিত। আইনজীবী, পূর্ব পাকিস্তানের প্রধান বিচারপতি এবং কূটনৈতিক। 
বদরুদ্দীন আহমদ সিদ্দিকী ৪ জানুয়ারি ১৯১৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) গাজীপুরের কালিয়াকৈরের বলিয়াদি জমিদার পরিবারে জন্মগ্রহণ করেন। তার পিতা বোরহানুদ্দীন আহমদ সিদ্দিকী ভাই-বোনের মধ্যে তিনি জ্যেষ্ঠ ছিলেন। তার পূর্বপুরুষ বালিয়াদির জমিদারগণ মুসলিম বিশ্বের প্রথম খলিফা হযরত আবু বকর সিদ্দিকের বংশধর।
বদরুদ্দীন আহমদ সিদ্দিকী গালিমপুর স্কুলে শিক্ষা জীবন শুরু করেন। তিনি ঢাকা কলেজ থেকে ১৯৩২ সালে আই.এ পাস করেন। তিনি স্নাতক করেন কলকাতা বিশ্ববিদ্যালয় থেকে এবং আইন বিষয়ে ঢাকা বিশ্ববিদ্যালয় থেকে ডিগ্রি লাভ করেন এবং হোসেন শহীদ সোহরাওয়ার্দীর জুনিয়র হিসেবে আইন ব্যবসায় প্রবেশ করেন ১৯৩৭ সালে। 
বদরুদ্দীন আহমদ সিদ্দিকী ১৯৩৫ সালে ছাত্রাবস্থাতেই নিখিল ভারত মুসলিম লীগে যোগ দেন। তিনি ১৯৪৬ সালে কলকাতা হাইকোর্টে অ্যাডভোকেট হিসেবে যোগদান করেন। তখন কলকাতায় হিন্দু-মুসলিম দাঙ্গা কমিশনের সাথে যুক্ত হন। ভারত বিভক্তির পর ১৯৪৭ সালে তিনি ঢাকা হাইকোর্টে আইন ব্যবসা শুরু করেন।
তিনি ১৯৫২ সাল থেকে ১৯৫৭ সাল পর্যন্ত অনেক বেসরকারি কোম্পানির ও স্টেট ব্যাংক অব পাকিস্তানের আইন উপদেষ্টা হিসেবে কাজ করেন। তিনি পূর্ব-পাকিস্তানের অ্যাটর্নি জেনারেল পদে নিয়োগ লাভ করেন ১৯৫৭ সালে। ঢাকা হাইকোর্টের বিচারপতি হিসেবে তাকে নিয়োগ করা হয় মার্চ ১৯৬০ সালে। ১৬ নভেম্বর ১৯৬৭ সালে পূর্ব-পাকিস্তান হাইকোর্টের প্রধান বিচারপতি নিযুক্ত হন তিনি।
১৯৭১ সালে স্বাধীনতা যুদ্ধে সরাসরি কোন ভূমিকা পালন করতে না পারলেও তিনি স্বাধীনতার পক্ষে ভূমিকা রাখেন। 
তিনি মন্ত্রীর পদমর্যাদায় ১৯৮৬ সালে বাংলাদেশের রাষ্ট্রপতির উপদেষ্টা নিযুক্ত হন। তিনি রাষ্ট্রদূত হয়ে ১৯৮৬ থেকে ১৯৮৮ সালে নিউইয়র্কে জাতিসংঘে বাংলাদেশের স্থায়ী প্রতিনিধির পদ হিসেবে দায়িত্ব পালন করেন। ১৯৮৮ সালে অবসর গ্রহণ করেন। 
বিচারপতি বি.এ সিদ্দিকী ৩ ডিসেম্বর ১৯৯১ সালে মৃত্যু বরণ করেন।
আমর ইবনে আবাসা

আমর ইবন আবাসা রাসুল এর একজন সাহচর্য সাহাবা ছিলেন । যিনি একজন হাদিস বর্ণনাকারী সাহাবা ছিলেন । তিনি প্রখ্যাত সাহাবা আবু যার আল গিফারি বৈপিত্রীয় ভাই ছিলেন । তিনি অত্যন্ত উত্তম চরিত্রের অধিকারী ছিলেন । তিনি ইসলাম পূর্ব জীবনে মদ,মূর্তিপূজা এসব পাপাচার করেননি ।
তার সংক্ষিপ্ত নাম আমর, ডাকনাম আবু নাজীহ । আমর ইবনে আবাসা এর পিতার ‍আবাসা ইবন আমের এবং মাতার রামলা বিনতুল ওয়াকীয়া ।আমর প্রখ্যাত সাহাবী হযরত আবু যার আল-গিফারীর বৈপিত্রীয় ভাই ।
আমর ইবনে আবাসা ইসলামের প্রাথমিক লগ্নেই ইসলাম গ্রহণ করেন । ইসলাম পূর্ব যুগে তিনি আহলে কিতাবের জ্ঞানী এক ব্যক্তির নিকট শুনেছিলেন,মক্কায় এক লোকের আবির্ভাব হবে যে,একক স্রষ্টার দাওয়াত দিবে এবং তার জাতি তার বিরোধিতা করবে আর সেটাই সর্বোত্তম দ্বীন । এটা শোনার পরে তিনি মনে মনে ঐ ব্যক্তির খোঁজে থাকেন এবং মক্কায় এসে ইসলাম গ্রহণ করেন ।
অন্য একটি বর্ণনা মতে রাসূলুল্লাহর সাথে আমরের এ সাক্ষাত হয় উকাজ মেলায় । এখানে রাসুলের সাথে প্রাথমিক আলোচনায় তিনি ইসলাম গ্রহণ করেন ।তবে রাসুল তখন তাকে তার জাতির নিকট ফিরে যেতে বলেন কেননা তখনো ইসলামের সূচনা লগ্ন ছিল ।
রাসূল নির্দেশমত আমর ইসলাম গ্রহণ করে স্বগোত্রে ফিরে যান। তবে মক্কায় যাতায়াতকারীদের মাধ্যমে মুহাম্মদ খোঁজ খবর রাখতেন। রাসূলুল্লাহ মদীনায় হিজরতের পর ইয়াসরিব বা মদীনার কিছু লোক তার গোত্রে আসে ।তাদের নিকট রাসুল মদিনায় হিজরতের খবর শুনে তিনি মদীনার দিকে রওয়ানা হলেন । তখন থেকে আমর মদীনার স্থায়ী বাসিন্দা হয়ে যান।
প্রসিদ্ধ মতে তিনি খাইবার যুদ্ধের পরে এবং মক্কা বিজয়ের পূর্বে মদীনায় আসেন । তবে কেও বলেছেন তিনি বদর যুদ্ধের পূর্বে মদীনায় আসেন এবং বদরে অংশগ্রহণ করেন।
বদর, উহুদ, হুদাইবিয়া, খাইবার সহ বিভিন্ন যুদ্ধ তার স্বদেশ থাকাকালেই শেষ হয়ে যায় । মক্কা বিজয় অভিযানে তিনি সর্বপ্রথম অংশগ্রহণ করেন । তায়িফ অভিযানেও যে তিনি শরিক ছিলেন, এমন বর্ণনা পাওয়া যায়। তার নিজের বর্ণনাতেই রয়েছে, তায়িফ অবরোধকালে শত্রু পক্ষের দিকে আমি ১৬টি তীর নিক্ষেপ করি । তায়িফ অভিযানের পর আর কোন যুদ্ধে তার যোগদানের কথা সুনির্দিষ্টভাবে জানা যায় না। তবে এতটুকু জানা যায় যে, তিনি আরও কিছু যুদ্ধে যোগদান করেন।
আমর ইবনে আবাসা একজন হাদিস বর্ণনাকারী সাহাবা ছিলেন । তিনি মোট ৪৮ টি হাদিস বর্ণনা করেছেন । তার থেকে অনেক সাহাবা ও তাবেয়ী হাদিস বর্ণনা করেছেন ।
সাহাবাদের মধ্যে
ইবন মাসউদ
আবু উমামা আল বাহিলী
সাহল ইবন সাদ অন্যতম ।
তাবেঈদের মধ্যে
শুরাহবীল ইবন সামাত
সাদান ইবন আবী তালহা
সুলাইম ইবন আমের
আবদুর রহমান ইবন আমের,
জুবাইর ইবন নাফীর,
আবু সালাম সহ আরো অনেকে ।
হযরত আমর ইবনে আবাসা রাদিয়াল্লাহু আনহু থেকে বর্ণিত, নবী করীম (সাল্লাল্লাহু আলাইহি ওয়া সাল্লাম) বলেনঃ আল্লাহ তা’আলা আমাকে প্রেরণ করেছেন আত্মীয়তার সর্ম্পক বজায় রাখার, মূর্তিসমূহ ভেঙ্গে ফেলার এবং এক আল্লাহর ইবাদত করার ও তাঁর সঙ্গে অন্য কোনো কিছুকে শরীক না করার বিধান দিয়ে।
হযরত আমর ইবন আবাসার মৃত্যুর সময়কাল সঠিকভাবে জানা যায় না। ইতিহাস বিশেষজ্ঞরা অনুমানের ওপর ভিত্তি করে বলেছেন, তিনি খলীফা হযরত উসমানের খিলাফতের শেষ দিকে মৃত্যুবরণ করেছেন ।
আহমাদ ইবন হাম্বলের একটি বর্ণনায়,তিনি আমীর মুয়াবিয়ার খিলাফতকাল পর্যন্ত জীবিত ছিলেন ।
জাতীয় গ্রন্থকেন্দ্র

জাতীয় গ্রন্থকেন্দ্র বাংলাদেশের একটি সরকারি প্রতিষ্ঠান যা গ্রন্থ ও প্রকাশনা বিষয়ে সরকারকে সহায়তা ও পরামর্শ প্রদানের কাজে নিয়োজিত। এই প্রতিষ্ঠানটি ঢাকার গুলিস্তানে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত। এর প্রধান কাজ বেসরকারি পাঠাগারগুলোর পৃষ্ঠপোষকতা করা।
১৯৬০ সালে ইউনেস্কোর সহযোগীতায় তৎকালীন পাকিস্তান কেন্দ্রীয় সরকারের শিক্ষা বিভাগের অধীনে প্রতিষ্ঠিত হয় ‘ন্যাশনাল বুক সেন্টার অব পাকিস্তান’ যার একটি শাখা তৎকালীন পূর্ব পাকিস্তানের ঢাকায় স্থাপন করা হয় এবং স্বাধীনতার পর এটিকে ‘জাতীয় গ্রন্থকেন্দ্র বাংলাদেশ’ নামকরণ করা হয় ও পরবর্তীতে, ১৯৮৩ সালে এনাম কমিটির সুপারিশ অনুসারে একে স্বায়ত্তশাসিত প্রতিষ্ঠানের মর্যাদা দেয়া হয়। ১৯৯৫ সালের ২৭ নভেম্বর বাংলাদেশ জাতীয় সংসদের ২৭নং আইন বলে ‘জাতীয় গ্রন্থকেন্দ্র’ আইন প্রণয়ন করা হয় এবং প্রতিষ্ঠানটির নতুন নামকরণ ‘জাতীয় গ্রন্থকেন্দ্র’ করে এটিকে গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের আওতাধীন একটি স্বায়ত্তশাসিত প্রতিষ্ঠানে পরিণত করা হয়।
ঢাকার গুলিস্তানে গোলাপ শাহ মাজারের বিপরীতে নিজেস্ব ভবনে অবস্থিত এই প্রতিষ্ঠানটি বাংলাদেশ জাতীয় গ্রন্থাগার চত্বরে অবস্থিত বহুতল ভবনে সরিয়ে নেয়া হবে বলে ২০১৬ সালে সরকারের পক্ষ থেকে ঘোষণা করা হয়।
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -
সৃজনশীল প্রকাশনাকে উৎসাহিত করা, পাঠক সৃষ্টি করা, পাঠ সামগ্রীর উপর গ্রন্থপঞ্জি প্রকাশ, গ্রন্থ বিষয়ে বিভিন্ন গবেষণা পরিচালনা ও প্রতিবেদন প্রকাশ, বইমেলার আয়োজন করা, গ্রন্থাগার সেবার মান উন্নয়ন করা, জনসাধারনের মধ্যে পাঠ সচেতনতা সৃষ্টি করা, প্রকাশণার বিভিন্ন ক্ষেত্রে পুরস্কার প্রদান করা, বেসরকারী গ্রন্থাগারকে সহায়তা প্রদান, গ্রন্থাগারের সক্ষমতা বৃদ্ধির জন্য সংশ্লিষ্টদের প্রশিক্ষণ প্রদান, গ্রন্থ ও প্রকাশনা বিষয়ে সরকারকে সহায়তা প্রদান, গ্রন্থবিষয়ক সেমিনার ও আলোচনার আয়োজন, প্রভৃতি কার্যসম্পাদনের লক্ষ্যে এই প্রতিষ্ঠানটি স্থাপন করা হয়।
এই প্রতিষ্ঠানটি প্রতিবছর শ্রেষ্ঠ প্রকাশক ও শ্রেষ্ঠ মুদ্রাকর বিষয়ে পুরস্কার প্রদান করে থাকে।
মোঁপারনাস

মোঁপারনাস হল ফ্রান্সের প্যারিসের একটি এলাকা। এটি সেন নদীর তীরে অবস্থিত এবং বুলেভার দ্যু মোঁপারনাস ও র‍্যু দ্য র‍্যনের ছেদবিন্দুর মধ্যবর্তী এলাকা ও র‍্যু দ্য র‍্যন ও বুলেভার রাসপাইলের মধ্যে অবস্থিত। ১৬৬৯ সাল থেকে মোঁপারনাস প্যারিসের অংশ।
সপ্তদশ শতাব্দীতে কবিতা আবৃতি করতে আসা শিক্ষার্থীরা পারনাসুস পর্বতের নামানুসারে এই পার্বত্য অঞ্চলের নামকরণ করে। এটি গ্রিক পুরাণের শিল্পকলা ও বিজ্ঞানের নয়জন মিউজের আবাসস্থল।
অষ্টাদশ শতাব্দীতে এই পর্বতটি বুলেভার মোঁপারনাস করার লক্ষ্যে সমভূমিতে পরিণত করা হয়। ফরাসি বিপ্লবের সময় এখানে অসংখ্য নৃত্যের হল ও ক্যাবারে চালু করা হয়।
এই এলাকাটি ক্যাফে ও বারের জন্য সুপরিচিত, তন্মধ্যে উল্লেখযোগ্য হল গ্যার মোঁপারনাসের কয়েকটি ব্লক পরে অবস্থিত ক্রেপের জন্য প্রসিদ্ধ ব্রেতোঁ রেস্তোরাঁ।
প্রথম বিশ্বযুদ্ধ পরবর্তী সময়ে প্যারিসের মোঁপারনাস ছিল শৈল্পিক জগতের সমাগমের কেন্দ্র। ফেরনান লেগে এই সময় সম্পর্কে বলেন, "মানুষ...বিশ্রাম নিত এবং তার জীবনের স্বাদের পুনর্ধারণ করত, নৃত্যে প্রবল উত্তেজনা দেখাত, অর্থ ব্যয় করত...জীবনের অনুসন্ধান করত।" তারা বিশ্বের বিভিন্ন প্রান্ত থেকে মোঁপারনাসে আসত, ইউরোপের রাশিয়া, হাঙ্গেরি ও ইউক্রেন, এবং মার্কিন যুক্তরাষ্ট্র, কানাডা, মেক্সিকো ও দক্ষিণ আমেরিকা থেকে, এমনকি জাপান থেকেও আসত। চিলি থেকে মানুয়েল ওর্তিস দে সারাতে, কামিলো মোরি ও অন্যান্যরা সান্তিয়াগোতে গ্রুপো মোঁপারনাসের গঠন দিয়ে শিল্পের বিস্তার ঘটান। মোঁপারনাসে আসা অন্যান্য শিল্পীরা হলে ইয়াকব মাৎজনিক, পাবলো পিকাসো, গিয়োম আপোলিয়ানায়ার, ওসিপ জাদকিন, হুলিও গোন্সালেস, মোয়েজ কিসলিং, জঁ ককতো, এরিক সাতি, মারিও বার্বোগলিস, মার্ক শাগাল, নিনা হামনেত, জঁ রাই, ফেরনান লেজে, জাক লিপচিৎজ, মাক্স ইয়াকব, ব্লেইজ সেনদ্রার, শাইম সোতিন, জেমস জয়েস, আর্নেস্ট হেমিংওয়ে, মাইকেল কিকৈন, পিনশুস ক্রেমেনিয়ে, আমেদিও মোদিগিলানি, ফোর্ড ম্যাডক্স ফোর্ড, তোনো সালাজার, এজরা পাউন্ড, ম্যাক্স আর্নস্ট, মার্সেল দ্যুশাঁ, সুজান দ্যুশাঁ-ক্রতি, অঁরি রুসো, কনস্তান্তিন ব্রানকুসি, পল ফোর্ট, হুয়ান গ্রিস, দিয়েগো রিভেরা, ফেদেরিকো কান্তু, আনহেল সারাগা, মারেভনা, সুগুহারু ফুজিতা, মারি বাসিলিয়েফ, লেওঁ-পল ফার্গ্যু, আলবার্তো জাকোমেত্তি, র‍্যনে আইশে, আন্দ্রে ব্রেতোঁ, আলফোনসো রেয়েস, পাসিন, নিল দারদেল, সালভাদোর দালি, হেনরি মিলার, স্যামুয়েল বেকেট, এমিল সিওরান, রেজিনাল্ড গ্রে, এন্দ্রে আদি, জোয়ান মিরো, হিলারি হলার ও এডগার ডেগাস।
ভারতীয় সেনা দিবস

ভারতীয় সেনা দিবস প্রতি বছর ১৫ জানুয়ারি তারিখে পালন করা হয়। ১৯৪৯ সালের ১৫ জানুয়ারি তারিখে ভারতীয় সেনার প্রথম কমান্ডার ইন চীফ কন্দনডেরা এম. কারীয়াপ্পা (তখনকার লেফটেনেন্ট জেনারেল) অন্তিম ব্রিটিশ কমান্ডার ইন চীফ জেনারেল স্যার ফ্রান্সিস বুটচারের থেকে কার্য্যভার গ্রহণ করেছিলেন। পরে তিনি ভারতের ফিল্ড মার্শাল পদে উন্নীত হয়েছিলেন। এই দিবস বিভিন্ন সেনার কার্য্যালয়ের সঙ্গে জাতীয় রাজধানী দিল্লিতে বিভিন্ন অনুষ্ঠান এবং প্যারেড অনুষ্ঠিত করে পালন করা হয়। সেনা দিবস কেন্দ্রীয় ভাবে ইন্ডিয়া গেট-এর কাছে থাকা অমর জওয়ান জ্যোতিতে কেন্দ্রীয় ভাবে উদ্‌যাপন করা হয়। এই দিবস দেশের জন্য নিজের প্রাণ আহুতি দেয়া সকল শহিদ সেনাদের শ্রদ্ধা নিবেদন করতে অনুষ্ঠিত করা হয়। কে. এম. কারীয়াপ্পা ১৯৪২ সালে ইউনিট এটাক কমান্ড দিতে যোগ্য বলে বিবেচিত হওয়া প্রথম ভারতীয় সেনার কর্মচারী ছিলেন।
১৯৪৭ সালের ১৫ আগস্ট তারিখে ভারত স্বাধীনতা লাভ করার পরে সমগ্র দেশে দেশ বিভাজন এবং শরণার্থীর আগমনের জন্য এক উত্তপ্ত পরিস্থিতির সৃষ্টি হয়েছিল। এর ফলে ভারতের বিভিন্ন প্রশাসনিক সমস্যা মাথাচাড়া দিয়ে ওঠায় ভারতীয় সেনা এগিয়ে আসে। এরপর দেশ বিভাজনের পর শান্তি শৃঙ্খলা বজায় রাখতে এক বিশেষ কমান্ডের গঠন করা হয়। কিন্তু সেইসময় ভারতীয় সেনার অধ্যক্ষ ব্রিটিশ ছিল। ১৯৪৯ সালের ১৫ জানুয়ারি তারিখে প্রথমবার কে. এম. কারীয়াপ্পা স্বাধীন ভারতের প্রথম ভারতীয় সেনা অধ্যক্ষ হন। সেই সময়ে ভারতীয় সেনায় প্রায় দুই লাখ সৈন্য ছিল। তার আগে এই পদের কমান্ডার জেনারেল রয় ফ্রান্সিস বুটচার ছিলেন। তখন থেকে প্রতি বছর ১৫ জানুয়ারি তারিখে সেনা দিবস পালন করা হয়।
গার দ্য লিওঁ

গার দ্য লিওঁ হল ফ্রান্সের প্যারিসের ছয়টি বৃহৎ রেলওয়ে স্টেশন টার্মিনালের একটি। এটি প্রতি বছর ৯০,০০০,০০০ যাত্রী পরিবহন করে থাকে, ফলে এটি ফ্রান্সের তৃতীয় ব্যস্ততম স্টেশন ও ইউরোপের অন্যতম ব্যস্ততম শহর। এটি প্যারিস-মার্সেই রেলওয়ের উত্তর টার্মিনাল। এর নামকরণ করা হয় লিওঁ শহরের নামানুসারে। স্টেশনটি সেন নদীর উত্তর তীরে ও প্যারিসের পূর্বে ১২ই আরঁদিস্‌মেঁ অবস্থিত।
স্টেশনটি ১৯০০ সালের বিশ্ব প্রদর্শনীর জন্য নির্মাণ করা হয়েছিল। বহুতল বিশিষ্ট স্টেশনটিকে সে সময়ের স্থাপত্যের ধ্রুপদী নিদর্শন হিসেবে গণ্য করা হয়। সবচেয়ে উল্লেখযোগ্য হল স্টেশনটির এক কোণে উপরে বৃহৎ ঘড়ি দালান, যা যুক্তরাজ্যের হাউজ অব পার্লামেন্টের বিগ বেন নামক ঘড়ি দালানের সাদৃশে নির্মিত।
স্টেশনটিতে ল্য ত্রেন ব্লো রেস্তোরাঁ রয়েছে, যা ১৯০১ সাল থেকে যাত্রী ও অন্যান্য অতিথিদের পানীয় ও খাদ্য পরিবেশন করে আসছে।
১৯৮৮ সালের ২৭শে জুন গার দ্য লিওঁ রেল দুর্ঘটনায় একটি চলন্ত রেলগাড়ি একটি দাঁড়িয়ে থাকে রেলগাড়িকে আঘাত করে, এতে ৫৬ জন লোক নিহত হয় এবং আরও ৫৫ জন আহত হয়।
এই স্টেশনটিক নিম্নোক্ত চলচ্চিত্রে দেখা যায়:
জাতীয় ভোটার দিবস (ভারত)

জাতীয় ভোটার দিবস ভারতে প্রতি বছর ২৫ জানুয়ারি তারিখে পালন করা হয়। ২০১১ সালের ২৫ জানুয়ারি তারিখ ভারতের নির্বাচনী আয়োগের ৬১তম প্রতিষ্ঠা দিবসের সঙ্গে সঙ্গতি রেখে তখনকার রাষ্ট্রপতি প্রতিভা পাটিল এই দিবসের আনুষ্ঠানিক সূচনা করেছিলেন।
প্রধানমন্ত্রী মনমোহন সিংএর সভাপতিত্ব করা কেবিনেট মন্ত্রীর এক মিটিংএ জাতীয় মতদাতা দিবস উদ্‌যাপনের সিদ্ধান্ত নেওয়া হয়েছিল। ভারতের আইন মন্ত্রণালয় এই দিবস উদ্‌যাপন করা প্রস্তাব এগিয়ে নিয়ে যায়।
জাতীয় মতদাতা দিবস ভারতের সকল নির্বাচনী কেন্দ্রে পালন করা হয়। প্রতিটি নির্বাচনী কেন্দ্রে ১৮ বছর সম্পূর্ণ করা ব্যক্তি শনাক্ত করে তাদেরকে ভোটদানের বিষয়ে সজাগ করা এই দিবসের মূল উদ্দেশ্য। ভোটাধিকার লাভ করা ব্যক্তিকে শনাক্ত করে ভোটার পরিচয়পত্র প্রদান করা এই দিবসের অন্যতম উদেশ্য।
প্রতি বছর ১ জানুয়ারিতে এই শনাক্তকরণ প্রক্রিয়া সম্পূর্ণ করা হয় এবং ২৫ জানুয়ারিতে তাদেরকে ফটোযুক্ত ভোটার কার্ড প্রদান করা হয়।
সঙ্গে নতুন ভোটদাতাদেরকে "ভোটদাতা হিসাবে গর্বিত হন, ভোট দিতে প্রস্তুত হন" (Proud to be a voter - Ready to vote) লিখিত ব্যাজ দেয়া হয়।
প্রতি বছর এই দিবসের মূল বিষয় বা থিম বেছে নেওয়া হয়।
বাংলাদেশ লোক ও কারুশিল্প ফাউন্ডেশন

বাংলাদেশ লোক ও কারুশিল্প ফাউন্ডেশন একটি সরকারি সংস্থা যা চারুকলা ও কারুশিল্প সংরক্ষণের দায়িত্বে নিয়োজিত। সোনারগাঁও, নারায়ণগঞ্জে স্থিত এ ফাউন্ডেশনের অধীনে শিল্পাচার্য জয়নুল লোক ও কারুশিল্প জাদুঘর চারুকলা বিষয়ে প্রশিক্ষণ কর্মসূচির ব্যবস্থা রয়েছে।
ফাউন্ডেশনটি ১৯৭৫ সালের জুলাইয়ে প্রতিষ্ঠিত হয়েছিল। সংসদে বাংলাদেশ লোক ও কারুশিল্প ফাউন্ডেশন বিধির মাধ্যমে এটি সংশোধন করা হয়। সাংস্কৃতিক বিষয়ক মন্ত্রণালয়ের অধিনে এটি চলে। এর উদ্যোগে লোকশিল্প উদযাপনে এক মাসব্যাপী দীর্ঘ মেলা বসে। এটি বাংলা নববর্ষেও মেলার আয়োজন করে।
মুমতাজুদ্দীন আহমদ

মওলানা মুমতাজুদ্দীন আহমদ (১৮৮৯-১৯৭৪) আলিম ও লেখক। তিনি কলকাতার আলিয়া মাদ্রাসার ও ঢাকার আলিয়া মাদ্রাসার সাবেক শিক্ষক ছিলেন। কলকাতা প্রেসিডেন্সি কলেজের প্রাক্তন প্রভাষকও ছিলেন তিনি।
মওলানা মুমতাজুদ্দীন আহমদ ১৮৮৯ সালে ব্রিটিশ ভারতের বেঙ্গল প্রেসিডেন্সির অন্তর্গত ফেনী জেলায় জন্মগ্রহণ করেন। তিনি কলকাতার আলিয়া মাদ্রাসা থেকে ১৯১৬ সালে হাদিসে কামিল পাশ করেন। একই বছরে কলকাতা বিশ্ববিদ্যালয় থেকে ম্যাট্রিকুলেশন পাস করেন।
মওলানা মুমতাজুদ্দীন আহমদ কলকাতার আলিয়া মাদ্রাসায় ৩৪ বছর শিক্ষকতা করেন। এর পরে কলকাতা প্রেসিডেন্সি কলেজেও তিনি কিছুকাল প্রভাষক ছিলেন। দেশভাগের পর ১৯৪৭ সালে ঢাকায় ফিরে তিনি ঢাকার আলিয়া মাদ্রাসায় শিক্ষকতা করেন।
বাংলা, আরবি, ও উর্দু ভাষায় তার রচিত গ্রন্থগুলির মধ্যে উল্লেখযোগ্যঃ-
মওলানা মুমতাজুদ্দীন আহমদ ১৯৭৪ সালে ঢাকায় মৃত্যু বরণ করেন।
বাংলাপিডিয়ায় –মুমতাজুদ্দীন আহমদ
চিটাগাইঙ্গা পোয়া নোয়াখাইল্লা মাইয়া

চিটাগাইঙ্গা পোয়া নোয়াখাইল্লা মাইয়া হচ্ছে ২০১৮ সালে মুক্তিপ্রাপ্ত একটি বাংলাদেশী কৌতুকধর্মী-নাট্য চলচ্চিত্র। চলচ্চিত্রটি পরিচালনা করেছেন উত্তম আকাশ ও শাপলা মিডিয়া ব্যানারে প্রযোজনা করেছেন সেলিম খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও শবনম বুবলি এবং মৌসুমী, ওমর সানী, কাজী হায়াৎ, সাদেক বাচ্চু, ডিজে সোহেল, মারুফ খান সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন।
চলচ্চিত্রটিতে শাকিব খানকে দেখা যাবে চট্টগ্রামের এক যুবকের ভূমিকায়। অন্যদিকে নোয়াখালী অঞ্চলের তরুণীর চরিত্রে অভিনয় করেছেন বুবলি। এর প্রথম দিকে শাকিব-বুবলির মাঝে দা-কুমড়া সম্পর্ক থাকলেও; এক সময়ে তা রূপ নেয় প্রণয়ে। কিন্তু প্রণয়কে পরিণয়ে রূপ দিতে গেলে বাঁধে বিপত্তি। দুজনের সম্পর্ক মেনে নিতে আপত্তি জানায়; পরিবারের কর্তারা। কীভাবে সেই বাঁধা অতিক্রম করে শাকিব আর বুবলি; সেটিই দেখা যাবে; "চিটাগাইঙ্গা পোয়া নোয়াখাইল্লা মাইয়া" চলচ্চিত্রে।
২০১৭ সালের ৬ অক্টোবর বিএফডিসিতে "চিটাগাইঙ্গা পোয়া নোয়াখাইল্লা মাইয়া" চলচ্চিত্রের চিত্রগ্রহণ শুরু হয়। চট্টগ্রাম, নোয়াখালী, কক্সবাজার, ময়মনসিংহ ও থাইল্যান্ডের বিভিন্ন স্থানে চলচ্চিত্রটির দৃশ্যের চিত্র ধারণ করা হয়। ২০১৮ সালের এপ্রিলে চলচ্চিত্রটির নির্মাণ কাজ সম্পন্ন হয়।
"চিটাগাইঙ্গা পোয়া নোয়াখাইল্লা মাইয়া" ২০১৮ সালের ২৩ মার্চ মুক্তির কথা থাকলেও, পরবর্তীতে শাকিব খানের ডাবিং বাকি থাকায় ও সেন্সর জটিলতায় পরে আর এটি মুক্তি দেয়া হয়নি। পরে, চলচ্চিত্রটি ২০ মে সেন্সর বোর্ডে প্রদর্শিত হলে কর্তৃপক্ষ এটিকে ছাড়পত্র দেওয়ার অনুমতি দেয়।
চলচ্চিত্রটি ২০১৮ সালের ১৬ জুন ঈদুল ফিতর উপলক্ষে বাংলাদেশের ১৭০টি প্রেক্ষাগৃহে মুক্তি দেয়া হয়।
নীলফামারী

নীলফামারী বাংলাদেশের উত্তরাঞ্চলের রংপুর বিভাগের একটি শহর। এটি বিভাগীয় শহর রংপুর থেকে ৫৫ কিলোমিটার পশ্চিম-উত্তরে অবস্থিত। এটি বাংলাদেশের উত্তরাঞ্চলের একটি অন্যতম প্রধান শহর। ২৭.৫০ বর্গকিলোমিটার আয়তন এবং ৮৫,৫৯৫ জন (পুরুষ-৪৩,৫০২ জন ও নারী-৪২,০৯২ জন) জনসংখ্যা বিশিষ্ট নীলফামারী শহর ক শ্রেণীর পৌরসভা (ক,খ,গ তিন শ্রেণীর পৌরসভা বিদ্যমান) দ্বারা শাসিত। গত কয়েক বছর দ্রুত জনসংখ্যা বৃদ্ধি পাওয়ায় এই শহরের আয়তন বৃদ্ধি করা হচ্ছে । আয়তন বৃদ্ধির কাজটি শেষ হলে এ শহরের নতুন আয়তন হবে ৪২.৭০ বর্গকিলোমিটার। এটি একইনামের জেলা ও উপজেলার (নীলফামারী জেলা ও নীলফামারী সদর উপজেলা) প্রশাসনিক সদরদপ্তর। শহরে রেলপথের সংযোগ থাকলেও সড়কপথই যোগাযোগের প্রধান মাধ্যম। রেলপথে নীলফামারী থেকে ঢাকা, খুলনা এবং রাজশাহীতে যাওয়ার জন্য ছয়টি ইন্টার্সিটি ট্রেন রয়েছে । সৈয়দপুর বিমানবন্দর, নীলফামারী এ শহরের নিকটবর্তী আভ্যন্তরীণ বিমানবন্দর। নীলফামারী টাউন কমিটি ১৯৬৪ সালে গঠিত হয়েছিল। ব্রিটিশ আমলে নীলফামারী নীলকরদের রাজধানী ছিল। শহরটি সমুদ্র সমতল থেকে ৫৩ মিটার উচ্চতায় অবস্থিত। এখানে ক্রান্তীয় গরম ও আর্দ্র জলবায়ু বিরাজমান। শহরের প্রায় অর্ধেক মানুষ‌ই সরকারি/বেসরকারি প্রতিষ্ঠানে চাকুরি বা ব্যবসায়ের সাথে জড়িত। এখানে একটি মেডিকেল কলেজ, তিনটি বিশ্ববিদ্যালয় কলেজ সহ বেশকিছু শিক্ষা প্রতিষ্ঠান রয়েছে।
দুই শতাধিক বছর পূর্বে এ অঞ্চলে নীল চাষের খামার স্থাপন করে ইংরেজ নীলকরেরা। এ অঞ্চলের উর্বর ভূমি নীল চাষের অনুকূল হওয়ায় দেশের অন্যান্য এলাকার তুলনায় নীলফামারীতে বেশি সংখ্যায় নীলকুঠি ও নীল খামার গড়ে ওঠে। ঊণবিংশ শতাব্দীর শুরুতেই দুরাকুটি, ডিমলা, কিশোরগঞ্জ,টেঙ্গনমারীপ্রভৃতি স্থানে নীলকুঠি স্থাপিত হয়। শহরের পুরাতন রেল স্টেশনের কাছে ছিল একটি বড় নীলকুঠি। তাছাড়া বর্তমানে অফিসার্স ক্লাব হিসেবে ব্যবহৃত পুরাতন বাড়িটি ছিল একটি নীলকুঠি। স্থানীয় কৃষকদের মুখে নীল খামার রূপান্তরিত হয় নীল খামারী-তে। আর এই নীলখামারীর অপভ্রংশ হিসেবে উদ্ভব হয় নীলফামারী নামের।
নীলফামারী ২৫°৫৬'৩০" উত্তর অক্ষাংশ ও ৮৮°৫০'৪৮" পূর্ব দ্রাঘিমাংশে অবস্থিত। এ শহরের পূর্ব দিক দিয়ে বামনডাঙ্গা নদী প্রবাহিত হয়েছে। সমুদ্রপৃষ্ঠ থেকে এর গড় উচ্চতা ৫৩ মিটার। নীলফামারী শহরের বর্তমান আয়তন প্রায় ২৭.৫০ বর্গকিলোমিটার, যার সম্পুর্ণটিই পৌরসভা দ্বারা শাসিত হয়। রাজধানী ঢাকা থেকে নীলফামারীর দুরত্ব ৩৫৯ কিলোমিটার এবং বিভাগীয় শহর রংপুর থেকে ৫৫ কিলোমিটার। বাংলাদেশের ভূ-প্রকৃতি অনুসারে নীলফামারী শহরটি তিস্তা প্লাবনভূমিতে অবস্থিত। এর ভূসংস্থান সমভূমি হলেও উত্তর দক্ষিণে কিছুটা ঢালু। নীলফামারীর বার্ষিক গড় বৃষ্টিপাত ২১৬৬ মিলিমিটার। বছরের অধিকাংশ সময়ই এখানে ক্রান্তীয় গরম ও শুষ্ক আবহাওয়া বিরাজ করে। দেশের অন্যান্য স্থানের মতো নীলফামারীতেও এপ্রিল থেকে জুন হল সবচেয়ে উষ্ণতম মাস, যার তাপমাত্রা থাকে সর্বোচ্চ ৩৬ ডিগ্রি সেলসিয়াস এবং ডিসেম্বর থেকে জানুয়ারি হল সবচেয়ে শীতলতম মাস, তাপমাত্রা সর্বনিম্ন ১১ ডিগ্রি সেলসিয়াস।
২০১১ সালের আদমশুমারি অনুযায়ী নীলফামারীর জনসংখ্যা ছিল ৪৫,৩৮৬ জন। যার মধ্যে ২৩,২৮৬ জন পুরুষ এবং ২২,১০০ জন নারী। নারী ও পুরুষের লিঙ্গ অনুপাত ১০০:১০৫, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। ২০১১ সালে তথ্য অনুযায়ী স্বাক্ষরতার হার ৬৪.১%, যেখানে জাতীয় শহুরে স্বাক্ষরতার হার ৬৬.৪% ও জেলার স্বাক্ষতার হার ৪৪.৪%। শহরে ৯,৪৪৮টি পরিবার রয়েছে।
নীলফামারীর জনসংখ্যার শতকরা ৮৯.৬৫% মুসলমান, ১০.০৯% হিন্দু, ০.১৭% খ্রিস্টান, ০.০১% বৌদ্ধ ও ০.০৮% অন্যান্য ধর্মের অনুসারী। উপজাতিদের মধ্যে সাঁওতাল ও মেথর বসবাস করে।
রেজুখাল

রেজুখাল কক্সবাজার জেলার একটি নদী। এটি নাইক্ষ্যংছড়ি উপজেলার ঘুমধুম ইউনিয়ন হয়ে উখিয়া উপজেলার রাজাপালং ইউনিয়নের সীমানা ঘেঁষে রত্নাপালং ইউনিয়নের ওপর দিয়ে প্রবাহিত হয়ে বঙ্গোপসাগরে পতিত হয়েছে। এই খালটি বাংলাদেশ-মিয়ানমার সীমান্তের নাফ নদী ও সীমান্তের রেজু আমতলী কালা পাহাড় থেকে সৃষ্ট। খালটি উখিয়ার প্রায় ৩০ কিলোমিটার পথ পাড়ি দিয়ে বঙ্গোপসাগরের সঙ্গে উখিয়ার রেজুর মোহনায় মিলিত হয়েছে। এছাড়া সোনার পাড়ার ঘাটঘর নামক স্থান ও পেঁচার দ্বীপের নিকট এটি মেরিন ড্রাইভ সড়ক অতিক্রম করেছে।
দখল ও দূষণের কারণে এই খালটির নাব্যতা হারিয়ে যাচ্ছে। স্থানীয় প্রভাবশালীদের অবৈধ দখলের কারণে খালটির অনেক অংশ সংকুচিত হয়ে পড়েছে। অবৈধ বালু উত্তোলন, অপরিকল্পিত মাটির বাঁধ দিয়ে চাষাবাদ, খাল দখল করে স্থাপনা নির্মাণসহ বিভিন্ন কারণে এ খালটি ক্রমশ সংকুচিত হচ্ছে।
নাগেশ

নাগেশ (১৯৩৩-২০০৯; আসল নামঃ চেয়ুর কৃষ্ণ নাগেশ্বর) ভারতের একজন তামিল চলচ্চিত্র শিল্প অভিনেতা ছিলেন। ষাটের দশকে একজন কৌতুক-শিল্পী হিসেবে তার মূল চলচ্চিত্র যাত্রা শুরু হয়েছিলো। ১৯৫৮ সাল থেকে ২০০৮ সাল পর্যন্ত প্রায় ১০০০ টি চলচ্চিত্রে নাগেশ হাস্যরসাত্মক চরিত্র, মুখ্য ভূমিকা, সহ-অভিনেতা এবং খলনায়ক হিসেবে অভিনয় করেছিলেন। বর্ষীয়ান হিসেবে বিবেচিত এই অভিনেতাকে তামিলভাষী মানুষেরা আজও স্মরণ করে তার অভিনয়ের জন্য।
নাগেশের জন্ম ১৯৩৩ সালে হয়েছিলো এরকমটা তার পাসপোর্টে লেখা কিন্তু তার বিদ্যালয় জীবনের রেকর্ড বলে যে তার জন্ম ১৯৩১ সালের ৮ ফেব্রুয়ারি হয়েছিলো।
শ্রী ভেঙ্কটেশ ফিল্মস প্রযোজিত চলচ্চিত্রের তালিকা

শ্রী ভেঙ্কটেশ ফিল্মস পূর্ব ভারতের অন্যতম সেরা প্রযোজনা সংস্থা। ১৯৯৬ সালে শ্রীকান্ত মোহতা ও মাহেন্দ্র সোনি শ্রী ভেঙ্কটেশ ফিল্মস (এসভিএফ) নামে সংস্থাটি প্রতিষ্ঠা করেন। ১৯৯৬ সালে মুক্তি প্রাপ্ত বাংলা ছবি "ভাই আমার ভাই" সংস্থাটির দ্বারা প্রযোজিত প্রথম চলচ্চিত্র। ১ জুন ২০১৮ সাল পর্যন্ত এই সংস্থাটি মোট ১০৯ টি চলচ্চিত্র প্রযোজনা করেছে এবং প্রেক্ষাগৃহে মুক্তি দিয়েছে। বাংলা চলচ্চিত্রের ইতিহাসে সর্বোচ্চ আয়কারী চলচ্চিত্র আমাজন অভিযান এই সংস্থার প্রযোজনায় মুক্তি পেয়েছিল ২০১৭ সালে।
বিশ্ব সাইকেল দিবস

বিশ্ব সাইকেল দিবস প্রতিবছর জুন মাসের ৩ তারিখে সমগ্র বিশ্বজুড়ে পালন করা হয়। ২০১৮ সালের এপ্রিল মাসে রাষ্ট্রসংঘর সাধারণ সভায় ৩ জুন বিশ্ব সাইকেল দিবস হিসেবে উদ্‌যাপন করার প্রস্তাব গ্রহণ করা হয়। রাষ্ট্রসংঘের প্রস্তাবে সাইকেলের দীর্ঘ জীবনকাল এবং বহু কাজে ব্যবহৃত হওয়ার প্রশংসা করা হয়েছিল। সঙ্গে প্রায় দুই শতক কাল এর সাধারণ, কম খরচ, বিশ্বাসযোগ্যতা, এবং পরিবেশের জন্য উপযুক্ত যান-বাহনের মাধ্যম হিসাবে সাইকেলের উল্লেখ করা হয়েছিল। সাইকেল ব্যবহারের সুফলের বিষয়ে সচেতনতা বৃদ্ধি করার জন্য মূলতঃ এই দিবস উদ্‌যাপন করা হয়।
মার্কিন যুক্তরাষ্ট্রর অধ্যাপক লেসজেক সিবিলস্কি তার সমাজশাস্ত্রের শ্রেণিতে তৃণ-মূল পর্যায়ে বিশ্ব সাইকেল দিবসের রাষ্ট্রসংঘর স্বীকৃতির জন্য এক অভিযানের সূচনা করেছিলেন। পরে তার এই অভিযান তুর্কমেনিস্তানকে নিয়ে ৫৬ টি দেশের সমর্থন লাভ করে। এর রাষ্ট্রসংঘ সরকারি বড় ও নীল রঙের লোগোটি আইজাক ফেলডে নির্মাণ করেছিলেন এবং অধ্যাপক জন ই. শানসন এর সঙ্গে থাকা এনিমেশন প্রস্তুত করেছিলেন। এই লোগোতে পৃথিবীর বিভিন্ন প্রান্তের সাইকেল আরোহী দেখানো হয়েছে। সাইকেল মানবতাকে এগিয়ে নিয়ে যায়; এই হল এর মূল উদ্দেশ্য।
বিশ্ব সাইকেল দিবস সমগ্র বিশ্বে জাতি, বর্ণ, লিঙ্গ, বয়স ভেদে উদ্‌যাপন করা হয়। "সাইকেল মানব সভ্যতার ক্রমবিকাশের এক প্রতীক। ইহা সহনশীলতা, পারস্পরিক বোঝাবুঝি এবং শ্রদ্ধা বৃদ্ধি করার সঙ্গে সামাজিক সমাবেশ এবং সাংস্কৃতিক শান্তি প্রদান করে।"
বিশ্ব সাইকেল দিবস বর্তমান সুস্থ জীবন নির্বাহ পদ্ধতিকে প্রচারের জন্য অনুষ্ঠিত করা হয়। এর সঙ্গে ডায়েবেটিস ১ ও ২ জড়িত হয়ে আছে। তাছাড়া, সাইকেল চালানো স্বাস্থ্যর জন্য লাভকারক।
আন্তর্জাতিক দাবা দিবস

আন্তর্জাতিক দাবা দিবস প্রতি বছর ২০ জুলাই তারিখে দাবা খেলার প্রচার এবং প্রসারের উদ্দেশ্যে পালন করা হয়। ১৯২৪ সালের ২০ জুলাই তারিখে ফ্রান্সর রাজধানী প্যারিস শহরে "বিশ্ব দাবা সংস্থা" গঠন করা হয়েছিল। এদিনের স্মৃতি হিসাবে প্রতি বছর বিশ্বের বিভিন্ন দেশে বিশ্ব দাবা দিবস পালন করা হয়।
রাষ্ট্রসংঘ শিক্ষা, বিজ্ঞান এবং সংস্কৃতি সংস্থা প্রথমবারের জন্য বিশ্ব দাবা দিবস পালনর প্রস্তাবনা দিয়েছিল এবং ১৯৬৬ সাল থেকে এই দিবস উদ্‌যাপন করে আসা হচ্ছে। প্রতি বছর বিশ্ব দাবা সংস্থা বিভিন্ন কার্যসূচীর মাধ্যমে এই দিবস উদ্‌যাপন করে। এই দিবসের দিন বিশ্ব দাবা সংস্থার ১৮১ টি সদস্য দাবা সংস্থা স্থানীয়, জাতীয় এবং আন্তঃজাতিক পর্যায়ে দাবা প্রতিযোগিতা অনুষ্ঠিত করে। এর সঙ্গে দাবা খেলাক জনপ্রিয় করার জন্য বিভিন্ন কার্যপন্থা হাতে নেওয়া হয়। ২০১৩ সালে বিশ্বের ১৭৮ দেশে বিশ্ব দাবা দিবস অনুষ্ঠিত হয়েছিল।
এই দিবস বিশ্বের প্রায় ৬০ কোটি দাবা খেলোয়াড় পালন করেন। ২০১২ সালের এক সমীক্ষা অনুসারে বিশ্বের প্রাপ্তবয়স্ক লোকের ভিতর ৭০% জীবনের কোনো এক সময়ে দাবা খেলেছেন।
বিশ্ব পশুচিকিৎসা দিবস

বিশ্ব পশুচিকিৎসা দিবস প্রতি বছর এপ্রিলের শেষ শনিবারে পালন করা হয়। ২০০০ সালে বিশ্ব পশুচিকিৎসা সংঘ এই দিবসের সূচনা করেছিল এবং ২০০১ সাল থেকে পালন করা শুরু হয়েছিল। এই দিবসের মূল উদ্দেশ্য হল পশুচিকিৎসা বৃত্তিটিকে সমগ্র বিশ্বে গ্রহণ করার সঙ্গে পশুপালকদেরকে বিভিন্ন বিষয়ে সচেতন করা।
দিবসের সঙ্গে সংগতি রেখে প্রতি বছর পশুপালনের সঙ্গে জড়িত বা জীব-জন্তুর হিতকারী হওয়া একটি বিষয়বস্তু নির্ধারণ করা হয় এবং সেই বিষয়বস্তুটি সর্বত্র প্রচার করা হয়। সেই দিনটিতে পশুচিকিৎসা প্রতিষ্ঠান, পশুচিকিৎসা শিক্ষা প্রতিষ্ঠান, পশুচিকিৎসার সাথে জড়িত স্বেচ্ছাসেবী সংগঠনসমূহ বিভিন্ন অনুষ্ঠানের আয়োজন করে। তদুপরি বিশ্ব পশুচিকিৎসা সংঘ দ্বারা পশুচিকিৎসা ক্ষেত্রটিতে নিরলসভাবে ব্রতী হয়ে থাকা ব্যক্তি বা সংগঠনকে পুরস্কৃত করা হয়
এসভিএফ সিনেমাস

এসভিএফ সিনেমামাস পূর্ব ভারতের সিনেমা থিয়েটারগুলির অন্যতম বৃহত্তম চেইন। সংস্থাটির আধুনিক এবং প্রযুক্তিগত ভাবে উন্নত ৮ টি প্রেক্ষাগৃহ রয়েছে পশ্চিমবঙ্গের ৭ টি শহরে। ৮ টি প্রেক্ষাগৃহের ১৫ টি স্ক্রিন জুড়ে প্রিমিয়াম সুবিধা প্রদানের মাধ্যমে চলচ্চিত্রের পরিবেষয় করে সংস্থাটি। এসভিএফ সিনেমামাসের অধিনে একক পর্দার প্রেক্ষাগৃহ'সহ মিশ্র-ব্যবহারের বৈশিষ্ট্যযুক্ত একাধিক পর্দার বিশিষ্ট প্রেক্ষাগৃহ বা মাল্টিপ্লেক্স রয়েছে।
পশ্চিমবঙ্গের ৭ টি শহরে ৮ টি প্রেক্ষাগৃহ জুড়ে ১৫ টি পর্দা রয়েছে (রাজ্য: ১ টি)।
জাতীয় পঞ্চায়েতী রাজ দিবস

জাতীয় পঞ্চায়েতী রাজ দিবস ভারতের পঞ্চায়েত মন্ত্রণালয় প্রতিবছর ২৪ এপ্রিল তারিখে সমগ্র ভারতে পঞ্চায়েতী রাজ ব্যবস্থার সচেতনতার বৃদ্ধির জন্য উদযাপন করা দিবস।
২০১০ সালের ২৪ এপ্রিল তারিখে তখনকার ভারতের প্রধানমন্ত্রী ডঃ মনমোহন সিং প্রথমবারের জন্য জাতীয় পঞ্চায়েতী রাজ দিবসের ঘোষণা করেছিলেন।
১৯৯৩ সালের ২৪ এপ্রিল তারিখে সংবিধানের ৭৩ তম সংশোধনী আইন কার্যকরী হয়। ১৯৯৩ সালে পঞ্চায়েতী রাজ প্রতিষ্ঠানসমূহ সাংবিধানিক স্বীকৃতি লাভ করে। এই আইন গৃহীত হওয়ার দিনটিতে ২০১০ সালের ২৪ এপ্রিল তারিখে ভারতের প্রধানমন্ত্রী ড. মনমোহন সিং জাতীয় পঞ্চায়েতী রাজ দিবসের ঘোষণা করেন। সঙ্গে তিনি উল্লেখ করেছিলেন যে, পঞ্চায়েতী রাজ ব্যবস্থার সঠিক রূপায়ণের মাধ্যমে মাওবাদীদেরকে রোধ করা যাবে।
২০১৫ সালের ২৪ এপ্রিল তারিখে ভারতের প্রধানমন্ত্রী নরেন্দ্র মোদী পঞ্চায়েতী রাজ ব্যবস্থাতে মহিলার প্রতিনিধিত্বকে গুরুত্ব প্রদান করেছিলেন। এর সঙ্গে তিনি পঞ্চায়েতের মহিলা সদস্যের স্বামী তার হয়ে ক্ষমতার ব্যবহার করা বা প্রভাব ফেলা ব্যবস্থা নির্মূল করতে জোর দিয়েছিলেন ।
রাজ্য সরকার আদেশ জারি করে যেকোনো স্থানীয় একটি অঞ্চলকে গ্রাম পঞ্চায়েত বলে ঘোষণা করতে পারে। একটি বড় গ্রাম বা কয়েকটি বড় গ্রাম বা একটি বনগ্রাম বা একটি চা বাগিচা অঞ্চল নতুবা অন্য তেমন প্রশাসনীয় গোষ্ঠী বা এর একটি অংশ দ্বারা গ্রাম পঞ্চায়েত বলে ঘোষণা করা অঞ্চল গঠিত হয়। একটি গ্রাম পঞ্চায়েতে ৬০০০ এর কম এবং ১০,০০০ এর বেশি জনসংখ্যা থাকতে পারে না। একটি গ্রাম পঞ্চায়েত এর প্রথম বৈঠক অনুষ্ঠিত হওয়া তারিখ থেকে ৫ বছরের কার্যকালের জন্য কার্যনির্বাহ করে। 
জাতীয় পঞ্চায়েতী রাজ দিবসের দিন স্থানীয়, আঞ্চলিক ও জাতীয় পর্যায়ের বিভিন্ন অনুষ্ঠান করা হয়। ভারত সরকারের পঞ্চায়েত মন্ত্রণালয় এবং রাজ্য সরকারের পঞ্চায়েত এবং গ্রামোন্নয়ন মন্ত্রণালয় এই দিবসের মূল কার্যসূচী নিরূপণ করে। এই দিবসের দিন গ্রাম পঞ্চায়েতের কার্যালয়সমূহে সভা-সমিতি ইত্যাদির মাধ্যমে স্থানীয় জনসমাজের মাঝে স্বায়ত্বশাসনের বিষয়ে সচেতনতা সৃষ্টি করা হয়। এর সঙ্গে বিভিন্ন জনকল্যাণমূলক বিষয়ের প্রচার এবং প্রসার করা হয়।
মথুরাপুর লোকসভা কেন্দ্র

মথুরাপুর লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের মথুরাপুরকে কেন্দ্র করে এই নির্বাচনী কেন্দ্রটি গঠিত। ২০ নং মথুরাপুর লোকসভা কেন্দ্রের অন্তর্গত সাতটি বিধানসভা কেন্দ্র দক্ষিণ চব্বিশ পরগণা জেলায় অবস্থিত। এই কেন্দ্রটি তপসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর মথুরাপুর (এসসি) লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
২০০৪ সালে নিম্নলিখিত বিধানসভা কেন্দ্রগুলি মথুরাপুর লোকসভা কেন্দ্রের অন্তর্গত ছিল:
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:
আলেকজান্ডার ডুবচেক

আলেকজান্ডার ডুবচেক (২৭ নভেম্বর ১৯২১ - ৭ নভেম্বর ১৯৯২) একজন চেকোস্লোভাক এবং স্লোভাক রাজনীতিবিদ ছিলেন চেকোস্লোভাকিয়া কমিউনিস্ট পার্টি -এর কেন্দ্রীয় কমিটির প্রেসিডিয়ামের প্রথম সেক্রেটারি হিসাবে দায়িত্ব পালন করেছিলেন (কেএসই) (ডি এর ফ্যাক্টো লিডার চেকোস্লোভাকিয়া) সালের জানুয়ারি ১৯৬৮ থেকে এপ্রিল ১৯৬৯ সাল পর্যন্ত। প্রাগ স্প্রিং এর সময় প্রাগ বসন্ত তিনি প্রাগ বসন্তের রাজনীতির সংস্কারের চেষ্টা করেছিলেন তবে ওয়ারসো চুক্তি আক্রমণ
ক্লেমেন্ট গটওয়াল্ড

ক্লেমেন্ট গটওয়াল্ড (২৩ নভেম্বর ১৮৯৬ - ১৪ মার্চ ১৯৫৩) একজন চেকোস্লোভাক কমিউনিস্ট রাজনীতিবিদ ছিলেন, যিনি ১৯২২ থেকে ১৯৩৩ সালে তার মৃত্যুর আগ পর্যন্ত চেকোস্লোভাকিয়া কমিউনিস্ট পার্টি নেতা ছিলেন - ১৯৪৫ সাল পর্যন্ত সাধারণ সম্পাদক পদে অধিপতি এবং ১৯২৯ থেকে সালের চেয়ারম্যান হিসাবে ১৯৪৫ থেকে ১৯৫৩. ১৯৪৮ থেকে ১৯৫৩ সাল পর্যন্ত তিনি কমিউনিস্ট চেকোস্লোভাকিয়া এর প্রথম নেতা ছিলেন।
হোসনে আরা বেগম (পুলিশ কর্মকর্তা)

হোসনে আরা বেগম বাংলাদেশের একজন পুলিশ কর্মকর্তা। তিনি বাংলাদেশ পুলিশের প্রথম নারী পরিদর্শক ছিলেন। তিনি ১৯৮১ সালে বাংলাদেশ পুলিশে যোগদান করেন। তিনি ২০০৪ সালে পরিদর্শক পদে পদন্নতি লাভ করেন। তিনি ২০০৯ সালে ঢাকার ক্যান্টনমেন্ট থানায় পরিদর্শক পদে যোগদান করেন।
বিশ্ব উন্নয়ন তথ্য দিবস

১৯৭০ সালে দ্বিতীয় জাতি উন্নয়ন দশক আন্তর্জাতিক উন্নয়ন কৌশল গৃহীত হওয়ার তারিখ হিসাবে এই দিনটিকে আরও স্বীকৃতি দেওয়া হয়েছিল।
১৯৭২ সালের ১৭ মে জাতিসংঘের বাণিজ্য ও উন্নয়ন বিষয়ক সম্মেলন (ইউএনটিএটিএডিডি) তথ্য প্রচার ও বাণিজ্যদগ ও বিকাশের সমস্যার সাথে জনমত জড়িত করার জন্য পদক্ষেপের প্রস্তাব করেছিল।
যা রেজোলিউশন ৩০৩৮ (XXVII) হিসাবে পরিচিতি লাভ করে, যা ১৯ ডিসেম্বর, ১৯৭২ সালে জাতিসংঘের সাধারণ পরিষদ পাস করে এই রেজুলেশনে বিশ্ব উন্নয়নের সমস্যার দিকে বিশ্বব্যাপী মানুষের দৃষ্টি আকর্ষণ করতে সহায়তা করার জন্য বিশ্ব উন্নয়ন তথ্য দিবস চালু করার আহ্বান জানানো হয়।
অনুষ্ঠানের আরও লক্ষ্য বিশ্ব উন্নয়ন তথ্য দিবস সম্পর্কে সাধারণ মানুষকে বোঝান যে এই সমস্যাগুলি সমাধান করার উপায়গুলি খুঁজে পেতে আন্তর্জাতিক সহযোগিতা আরও জোরদার করা কেন প্রয়োজন। সমাবেশটিও সিদ্ধান্ত নিয়েছিল যে এই দিনটি জাতিসংঘের কাজের উন্নয়নের কেন্দ্রীয় ভূমিকার উপর জোর দেওয়ার জন্য জাতিসংঘ দিবসের সাথে মিলিত হওয়া উচিত। বিশ্ব বিকাশের তথ্য দিবসটি সর্বপ্রথম ১৯৭৪ সালের ২৪ অক্টোবর অনুষ্ঠিত হয়েছিল এবং তার পর থেকে প্রতি বছর এই তারিখে অনুষ্ঠিত হয়।
সাম্প্রতিক বছরগুলিতে অনেক ঘটনা দিনের শিরোনামটিকে কিছুটা আলাদাভাবে ব্যাখ্যা করেছে। এগুলি সেই ভূমিকাটিতে মনোনিবেশ করেছে যে আধুনিক তথ্য-প্রযুক্তি, যেমন ইন্টারনেট এবং ডিজিটাল বিভাজন থেকে মুক্ত মোবাইল টেলিফোনগুলি মানুষকে সতর্ক করতে এবং বাণিজ্য ও বিকাশের সমস্যার সমাধান খুঁজতে পারে। বিশ্ব বিকাশ তথ্য দিবসের একটি সুনির্দিষ্ট লক্ষ্য ছিল তরুণদের অবহিত করা এবং উদ্বুদ্ধ করা এবং এই পরিবর্তনটি এই লক্ষ্যটিকে আরও এগিয়ে নিতে সহায়তা করতে পারে।
আলাই দরওয়াজা

আলাই দরওয়াজা (বাংলা: আলাউদ্দিনের দরজা) হলো ভারতের দিল্লির মেহরুলিতে অবস্থিত কুতুব মিনার ও স্থাপনাসমূহের দক্ষিণাংশে অবস্থিত একটি দরজা। এটি সুলতান আলাউদ্দিন খিলজি ১৩১১ সালে নির্মাণ করেন। স্থাপনাটি লাল বেলেপাথর দিয়ে নির্মিত। বর্গাকৃতির এই স্থাপনার উপরে একটি গম্বুজ বিদ্যমান। এছাড়াও, এর প্রবেশমুখে খিলান বিদ্যমান।
বিশ্ব ঐতিহ্যের অন্তর্গত এই স্থাপনাটি ইন্দো-ইসলামি স্থাপত্যে গুরুত্বপূর্ণ অবদান রেখেছে কেননা, এটি প্রথম ভারতীয় স্থাপনা যাতে ইসলামি স্থাপত্যরীতি ও অলঙ্করণ ব্যবহৃত হয়েছে।
আলাউদ্দিন খলজি ১৩১১ সালে আলাই দরওয়াজা নির্মাণ করেন। এটি কুয়্যার-উল-ইসলাম মসজিদকে চারদিকে প্রসারিত করার পরিকল্পনার অংশ ছিল। তিনি চারটি দরজা নির্মাণের পরিকল্পনা করলেও তার মৃত্যুর পূর্বে শুধু আলাই দরওয়াজার নির্মাণকাজ সম্পন্ন হয়েছিল। এটি মসজিদটির পশ্চিম দিকের প্রবেশভাগ। এটি কুতুব মিনার ও স্থাপনাসমূহের দক্ষিণাংশে অবস্থিত।
১৯৯৩ সালে আলাই দরওয়াজা ও কুতুব মিনার ও স্থাপনাসমূহের অন্যান্য স্থাপনা বিশ্ব ঐতিহ্যের স্বীকৃতি পায়।
আলাই দরওয়াজার অভ্যন্তরভাগে একটি কক্ষ বিদ্যমান যার অভ্যন্তর ভাগের দৈর্ঘ্য এবং বহির্ভাগের দৈর্ঘ্য । এটি উঁচু এবং এর দেয়াল পুরু।
১৩১১ সালের স্থাপনাটিতে প্রযুক্তির সতর্ক ব্যবহার করা হয়েছে কেননা, এর দেয়াল খুব পুরু ও এর গম্বুজ অগভীর যা শুধুমাত্র একটি নির্দিষ্ট উচ্চতা বা দূরত্ব থেকে দেখা যায়। এছাড়াও, স্থাপনাটিতে লাল বেলেপাথর ও সাদা মার্বেল ব্যবহার করা হয়েছে যার পরবর্তীকালের ইন্দো-ইসলামী স্থাপত্যে দেখা গিয়েছে। স্থাপনার খিলানে হালকা অশ্বখুরাকৃতি খিলানের ছোঁয়া দেওয়া হয়েছে। এর অভ্যন্তরীণ কোণা খাঁজবিশিষ্ট না হলেও এতে প্রচলিত রীতির মত অগ্রমুখী অভিক্ষেপ বিদ্যমান যাতে সম্ভবত পদ্মকুঁড়ির আকৃতি দেওয়ার চেষ্টা করা হয়েছে। জালি, পাথর দিয়ে নির্মিত খোলামুখী পর্দা এতে প্রথমবারের মত ব্যবহৃত হয়েছে যা পূর্বে মন্দিরে ব্যবহৃত হতে দেখা গিয়েছে।
গম্বুজটির উচ্চতা । এটি ভারতবর্ষে নির্মিত প্রথম সার্থক গম্বুজ; পূর্বে ভারতবর্ষের স্থাপনায় গম্বুজ তৈরির প্রচেষ্টা সফল হয় নি।
পুরো স্থাপনাটি লাল বেলেপাথর দিয়ে নির্মিত যার বাইরের দেয়ালে সাদা মার্বেল ব্যবহৃত হয়েছে। স্থাপনাটির দেয়ালে আরবি ক্যালিগ্রাফি ব্যবহৃত হয়েছে। স্থাপনাটির খিলান অশ্বখুরাকৃতির। এই স্থাপনার মাধ্যমে ভারতবর্ষে প্রথমবারের মত এই ধরনের খিলান ব্যবহৃত হয়েছে। স্থাপনাটির বহির্ভাগে প্রাক-তুর্কি খোদাই ও প্যাটার্ন চোখে পড়ে। স্থাপনাটির জানালায় মার্বেল জাফরি বিদ্যমান। স্থাপনাটির মেঝেতে লতাপাতার নিকশা বিদ্যমান।
নাটু বাবুর জমিদার বাড়ি

নাটু বাবুর জমিদার বাড়ি বাংলাদেশ এর বরিশাল জেলার বাকেরগঞ্জ উপজেলার শ্যামপুর গ্রামে অবস্থিত এক ঐতিহাসিক জমিদার বাড়ি।
জমিদার প্রসন্ন কুমার রায় চৌধুরী ১৬০০ শতকের দিকে এই জমিদার বাড়ি প্রতিষ্ঠা করেন। তবে উক্ত বাড়িটি জমিদার বাড়ির ও জমিদার বংশের শেষ জমিদার নাটু বাবুর নামানুসারে জনসাধারণের কাছে নাটু বাবুর জমিদার বাড়ি হিসেবে পরিচিত। এই জমিদার বাড়িটি মুক্তিযুদ্ধকালীন সময়ের জন্য বেশ পরিচিত। কেননা মুক্তিযোদ্ধদের জন্য একমাত্র আশ্রয়কেন্দ্র ছিল এই বাড়িটি। এখানে বসেই পাকিস্তানি সৈন্যের বিরুদ্ধে মোকাবেলা করার সকল পরিকল্পনা করা হতো। তবে দেশ স্বাধীন হওয়ার তিন বছর পর শেষ জমিদার এবং মুক্তিযোদ্ধাদের আশ্রয়দাতা নাটু বাবুকে মুক্তিযুদ্ধবিরোধীরা হত্যা করে।
২০১৯ সাফ অনূর্ধ্ব-১৫ চ্যাম্পিয়নশিপ

২০১৯ সাফ অনূর্ধ্ব-১৫ চ্যাম্পিয়নশিপ হল সাফ অনূর্ধ্ব-১৫ চ্যাম্পিয়নশিপের ৬ষ্ঠ আসর, যা সাফ কর্তৃক দক্ষিণ এশিয়ার অনূর্ধ্ব-১৫ জাতীয় পুরুষ দলসমূহের জন্য প্রতি বছর আয়োজিত হয়। প্রতিযোগিতার এবারের আসরটি ২০১৯ সালের ২১ থেকে ৩০ আগস্ট ভারতে নদীয়া জেলার কল্যাণী শহরে অনুষ্ঠিত হয়।
বাংলাদেশ পূর্ববর্তী চ্যাম্পিয়ন হিসেবে অংশগ্রহণ করে। ২০১৮ সালে নেপালে অনুষ্ঠিত আসরে বাংলাদেশ পাকিস্তানকে ১(৩)-১(২) পেলান্টি গোলে পরাজিত করেছিল।
১লা জানুয়ারি ২০০৪ সালে বা তার পরে জন্মগ্রহণ করা খেলোয়াড়রা প্রতিযোগিতায় অংশ নেওয়ার যোগ্য বলে বিবেচিত হয়। প্রতিটি দলকে ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধ করতে হবে, যাদের মধ্যে ন্যূনতম তিনজনকে গোলরক্ষক থাকতে হবে।
প্রতিযোগিতায় প্রতিদন্ধীতা করার জন্য পাকিস্তান তাদের প্রবেশিকা প্রেরণ করেছিল এবং তাদের গ্রুপ-এ স্থান দেওয়া হয়েছিল। কিন্তু পরে তাদের ফেডারেশনে কিছু অভ্যন্তরীণ সমস্যার কারণে তা প্রত্যাহার করে নেয়।
রেফারি
সহকারী রেফারি
পাঁচটি দল নিয়ে রাউন্ড রবিন পদ্ধতিতে খেলা অনুষ্ঠিত হয় এবং শীর্ষ দুইটি দল ফাইনালে উঠে।
মুহাম্মদ আলমগীর

অধ্যাপক ড. মুহাম্মদ আলমগীর খুলনা প্রকৌশল ও প্রযুক্তি বিশ্ববিদ্যালয়ের ৩য় উপাচার্য। ২১ জুলাই ২০১০ সালে বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ ড.মুহাম্মদ আলমগীর কে খুলনা প্রকৌশল ও প্রযুক্তি বিশ্ববিদ্যালয় ৩য় উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে তিনি অত্র বিশ্ববিদ্যালয়ের সিভিল বিভাগের অধ্যাপক হিসেবে নিয়োজিত ছিলেন।
মুহাম্মদ আলমগীর ১৬ জুন ১৯৬৩ সালে চাঁদপুর জেলায় জন্মগ্রহণ করেন।
অধ্যাপক ড.মুহাম্মদ আলমগীর ঢাকা কলেজ হতে ১৯৮০ সালে বিজ্ঞান বিভাগ থেকে এইচএসসি পাশ করেন। তিনি ১৯৮১ সালে বাংলাদেশ প্রকৌশল বিশ্ববিদ্যালয় (বুয়েট) এর সিভিল ইঞ্জিনিয়ারিং ভর্তি হোন এবং ১৯৮৬ সালে বিএসসি ও ১৯৮৯ সালে এমএসসি শেষ করেন। জাপানের সাগা ইউনিভার্সিটি থেকে ১৯৯৬ সালে পিএচডি এবং ১৯৯৮ সালে পোস্ট ডক্টরাল গবেষণা শেষ করেন। 
২০ সেপ্টেম্বর ১৯৮৬ সালে বাংলাদেশ ইনস্টিটিউট অব টেকনোলজি,খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) এর সিভিল বিভাগের প্রভাষক পদে যোগদান করেন। ২৩ সেপ্টেম্বর ১৯৯০ সালে তিনি সহকারী অধ্যাপক পদে, ২৭ ডিসেম্বর ১৯৯৮ সালে সহযোগী অধ্যাপক এবং ১৯ মে ২০০২ সালে অধ্যাপক পদে পদোন্নতি পান। তিনি বিভিন্ন মেয়াদে খুলনা প্রকৌশল ও প্রযুক্তি বিশ্ববিদ্যালয় এর বিভিন্ন হলের প্রভোষ্ট, সিভিল ইঞ্জিনিয়ারিং বিভাগের বিভাগীয় প্রধান এবং ২০০৭-০৯ মেয়াদে সিভিল ইঞ্জিনিয়ায়ং অনুষদের ডীন হিসেবে দায়িত্ব পালন করেন। তিনি ৫ অক্টোবর ২০১৩ সাল থেকে ২ বছরের মেয়াদে বিশ্ববিদ্যালয় মঞ্জুরী কমিশন (ইউজিসি) এর খন্ডকালীন সদস্য হিসেবে কাজ করেছেন। তিনি ২১ জুলাই ২০১০ থেকে ২ আগস্ট ২০১৮ পর্যন্ত ২ মেয়াদে খুলনা প্রকৌশল ও প্রযুক্তি বিশ্ববিদ্যালয়(কুয়েট) এর উপাচার্য হিসেবে কর্মরত ছিলেন। বর্তমানে (১৬ জুন ২০১৯ থেকে) তিনি বিশ্ববিদ্যালয় মঞ্জুরী কমিশন (ইউজিসি) এর সদস্য হিসেবে কর্মরত আছেন।
শিক্ষা ও গবেষয়ানার কাজে তিনি ২৬ টি দেশে ভ্রমণ করেছেন এবং দেশ বিদেশের বিভিন্ন জার্নালে ২৪২ টি গবেষণাপত্র প্রকাশ করছেন।
আজীবন ফেলো, ইঞ্জিনিয়ার্স ইনস্টিটিউশন, বাংলাদেশ
খুলনা প্রকৌশল ও প্রযুক্তি বিশ্ববিদ্যালয়
রাজকালী বাড়ি মন্দির

রাজকালী বাড়ি মন্দির বাংলাদেশের কুমিল্লা জেলার চান্দিনায় অবস্থিত একটি হিন্দু উপসনালয়। পাশাপাশি দু’টি শিব লিঙ্গ নিয়ে গঠিত এ মন্দির। তিন শ বছর আগে স্থাপিত সনাতন ধর্মাবলম্বীদের স্থাপত্য শিল্পকর্মের নিদর্শন হিসেবে এটি পরিচিত। ২০১০ সালে ভক্তবৃন্দের সহায়তায় সংস্কারের পর প্রত্নতাত্ত্বিক স্থাপনা হিসেবে এটিকে সংরক্ষণের উদ্যোগ নেয়া হয়। মন্দিরটি ঢাকা- চট্টগ্রাম মহাসড়কের পাশে অবস্থিত হওয়ায় পর্যটকদের জন্যে এটি খুব সহজে ভ্রমণস্থল হিসেবে পরিচিতি পায়। 
রাজকালী বাড়ি মন্দির চান্দিনা উপজেলা শহরের প্রধান ফটক থেকে ১শ’ গজের মধ্যে পুরাতন গ্রান্ড ট্রাংক রোডের পাশে অবস্থিত। মন্দিরের বাম ও ডান পাশে রয়েছে প্রায় ৪৫ ফুট উচ্চতার দুইটি শিব মন্দির। মন্দিরের অভ্যন্তরে শ্বেত পাথরের ২টি শিব লিঙ্গ ও বাইরের দিকে পেছনে রয়েছে প্রায় পৌনে ৩ একর পরিমারে বিশাল দীঘি। 
১৬৭০ খ্রিষ্টাব্দে তৎকালীন মির্জা হুসাইন আলীর পৃষ্ঠপোষকতায় সনাতন ধর্মের লোকজনের ধর্মীয় উপসনা করার জন্য মন্দিরটি নির্মাণ করে। মন্দির টিকে টিকিয়ে রাখার জন্য সনাতন ধর্মের লোকজন কাজ করেন। মন্দিরের উপরে পরগাছা বট বৃক্ষের শিকড় গজিয়ে ভিতরে প্রবেশ করেছিল। ২০১০ সালে ভক্তবৃন্দের সহযোগিতায় কিছুটা সংস্কারের পর মন্দির দুইটি সুরক্ষা করা হয়েছে।
শিব মন্দির দুটির উচ্চতা হলো মাটি হতে ৪৫ ফুট। মন্দির দুইটি বৌদ্ধ মন্দিরের আদলে নির্মিত এমন তথ্য থাকলেও সনাতন ধর্মীয় নেতাদের অনেকেই বলছেন ওই মন্দির দুইটি ভারতের দক্ষিণেশ্বর কালী মন্দিরের আদলে নির্মিত হয়েছে। প্রত্নতত্ত্ব বিভাগ কুমিল্লার মতে তৎকালীন রাজ্যের বরকামতার শেষ জমিদার ভূকৈলাশরাজ বরকামতার উপর দিয়ে বয়ে যাওয়া ক্ষীর নদীর পাড়ে বরকামতা বাজার (বর্তমানে চান্দিনা বাজার) নামে বাজার প্রতিষ্ঠা করেন। চান্দিনার বিশাল জলাশয়ের পাড়ে বেশকিছু পুরাকীর্তির ধ্বংসাবশেষ ওই আমলে পাওয়া যায়। এর সাথে কিছুসংখ্যক বৌদ্ধ মূর্তিও উদ্ধার হয়। ৭৪ শতাংশ ভূমি ঝুড়ে রয়েছে মন্দিরের অবস্থান।
এ. কে. সি. সুন্দারাভেল

এ. কে. সি. সুন্দারাভেল একজন ভারতীয় রাজনীতিবিদ ছিলেন যিনি আম্মা মাক্কাল মুনেত্র কড়গমের রাজনীতির সাথে যুক্ত ছিলেন। ১৯৯১ সালে তিনি তামিলনাড়ু বিধানসভার একজন সদস্য হিসেবে নির্বাচিত হয়েছিলেন। তিনি ২০১৯ সালের ৬ এপ্রিল সড়ক দুর্ঘটনায় ৭০ বছর বয়সে মৃত্যুবরণ করেন।
জোকার (২০১৯-এর চলচ্চিত্র)

জোকার একটি ২০১৯ সালের মার্কিন মনস্তাত্ত্বিক থ্রিলার চলচ্চিত্র। টড ফিলিপসের পরিচালিত চলচ্চিত্রটির চিত্রনাট্য লিখেছেন পরিচালক এবং স্কট সিলভার। ডিসি কমিক্স চরিত্রের উপর ভিত্তি করে নির্মিত এ চলচ্চিত্রে অভিনয় করেছেন জোকার চরিত্রে জোয়াকিন ফিনিক্স। ওয়ার্নার ব্রোস. পিকচার্স পরিবেশিত এ চলচ্চিত্রের মাধ্যমে ডিসি ব্ল্যাক, তথা ডিসি-ভিত্তিক একক চলচ্চিত্র নির্মাণ শুরু হল। চলচ্চিত্রটি জোকারের উৎপত্তিকে দেখায়। ১৯৮১ সালের পটভূমিতে নির্মিত। এটি ব্যর্থ স্ট্যান্ড-আপ কমেডিয়ান আর্থার ফ্লেককে কেন্দ্র করে গড়ে উঠেছে, যে কিনা গোথাম সিটিতে অপরাধের জগৎ নির্মাণ করে। পার্শ্বচরিত্রে আরো অভিনয় করছেন রবার্ট দে নিরো, জেজি বিটজ এবং ফ্রান্সেস কনরয়।
১৯৮১ সালে আর্থার ফ্লেক নামের ব্যর্থ এক কমেডিয়ান গোথাম সিটিতে অপরাধমূলক কর্মকাণ্ডের জাল বিস্তার করে। সমাজের নিম্ন আয়ের ও বঞ্চিত মানুষের কষ্ট, নিপীড়ন, অবজ্ঞা,অত্যাচার ইত্যাদি ফুটে ওঠেছে সিনেমাটিতে। একজন মানুষ কে কি ভাবে শিকর/অস্তিত্ব হীন করে ফেলে তার পরিবেশ ও সমাজ, তাই ফুটে ওঠেছে সিনেমায়।
এম.এম রেজাউল করিম

মীর মোহাম্মদ রেজাউল করিম (জন্ম : ১৯৩৫ - ২৯ অক্টোবর ২০০৫) ছিলেন একজন বাংলাদেশী কূটনীতিক। মৃত্যুর আগে তিনি বিএনপি চেয়ারপারসন খালেদা জিয়ার উপদেষ্টা হিসেবে দায়িত্ব পালন করেন।
রেজাউল করিম ঢাকা বিশ্ববিদ্যালয় থেকে অর্থনীতিতে স্নাতক, করাচি বিশ্ববিদ্যালয় থেকে জনপ্রশাসনে স্নাতকোত্তর, ফ্ল্যাচার স্কুল অফ ল অ্যান্ড ডিপ্লোমাসি থেকে স্নাতকোত্তর ডিগ্রি অর্জন করেছেন। 
একাত্তরের মুক্তিযুদ্ধের সময় রেজাউল করিম পাকিস্তান হাই কমিশনে লন্ডনে প্রথম কূটনৈতিক হিসাবে দায়িত্ব পালন ছিলেন। তিনি এখানে ডেপুটি হাই কমিশনার হিসাবে দায়িত্ব পালন করেন এবং ১৯৭০ এর দশকের শেষদিকে ভারতে চলে যান। তিনি চীন, ইরাক, ইরান এবং রাশিয়ার রাষ্ট্রদূত এবং শ্রীলঙ্কা ও যুক্তরাজ্যের হাই কমিশনার হিসাবে দায়িত্ব পালন করেন। তিনি ১৯৯২ সালে বিদেশী চাকরি থেকে অবসর গ্রহণ করেন। রেজাউল করিম বাংলাদেশ জাতীয়তা বাদী দল-বিএনপির চেয়ারপারসন খালেদা জিয়ার উপদেষ্টার দায়িত্ব পালন করেছেন। 
করিম সালমাকে বিয়ে করেছিলেন। একসাথে তাদের তিনটি সন্তান জালাল, শাহেদ ও সীমা ছিল। তার নাতি-নাতনি হলেন শাইদা, আলিসা এবং জায়েদ।
সালেহ কামবোহ মসজিদ

সালেহ কামবোহ মসজিদ () হল একটি মসজিদ যেটি পাকিস্তানের পাঞ্জাব প্রদেশের লাহোরে অবস্থিত। মসজিদটি তৈরি করেন মুহাম্মাদ সালেহ কামবোহ যিনি শাহজাহানের শাসনামলে রাজদরবারে ঐতিহাসিক হিসেবে কাজ করেছিলেন। মসজিদটি আওরঙ্গজেবের শাসনামলে নির্মিত হলেও এর মাঝে শাহজাহানি আমলের স্থাপত্যরীতির বৈশিষ্ট্য বিদ্যমান।
মুহাম্মাদ সালেহ কামবোহ মুঘল সম্রাট শাহজাহানের শাসনামলে একজন খোশনবিশ ও রাজ দরবারে ঐতিহাসিক হিসেবে কাজ করেছেন। তিনি শাহজাহানের জীবনীগ্রন্থ "শাহজাহাননামা" সংকলনের সাথে যুক্ত ছিলেন। এছাড়া তিনি পাঁচশ সৈন্যের সেনাপতি ছিলেন ও পাঞ্জাব প্রদেশের গভর্নর হিসেবে দায়িত্ব পালন করেছেন। মসজিদটি ১৬৫৯ সালে সালেহ কামবোহ কর্তৃক নির্মিত হয়।
মসজিদটি আওরঙ্গজেবের শাসনামলে নির্মিত হলেও মসজিদটির মাঝে শাহজাহানি যুগের বৈশিষ্ট্য বিদ্যমান। এর মাঝে লতানো আরবেস্ক, একত্রিত কাশি, দেয়ালচিত্র ও লতানো খিলান বিদ্যমান যা শাহজাহানি যুগের স্থাপত্যশৈলীর পরিচয় বহন করে। মসজিদটিতে তিনটি গম্বুজ বিদ্যমান। মসজিদটির সম্মুখভাগে সংস্কার কার্যক্রম চললেও এটিতে এখনো শিলালিপি বিদ্যমান। মসজিদটির অভ্যন্তরভাগের দেয়াল ওয়াজির খান মসজিদ ও সুনেহরি মসজিদের অনুকরণে নির্মিত হয়েছিল।
রাই বাহাদুর কানহাইয়ালাল তার বই "তারিক-ই-লাহোর" এ লিখেছেন:
আঞ্জুমান-ই-তাহরান মোচি তোরণ নামের এক স্থানীয় কর্তৃপক্ষ মসজিদটি দেখাশোনা করে থাকে। পাঞ্জাব প্রদেশের প্রত্নতত্ত্ব বিভাগ মসজিদটিতে সংরক্ষিত স্থাপনা বলে ঘোষণা করে। মসজিদটির সম্মুখভাগে কিছু দোকান বিদ্যমান যা মসজিদটির সৌন্দর্য হ্রাস করেছে।
মাহমুদুন্নবী চৌধুরী

মাহমুদুন্নবী চৌধুরী, যিনি নবী চৌধুরী নামেও পরিচিত, ছিলেন একজন বাংলাদেশি রাজনীতিবিদ, ব্যবসায়ী এবং সাবেক মন্ত্রী। তিনি চট্টগ্রাম চেম্বার অব কমার্সের অন্যতম প্রতিষ্ঠাতা। তিনি ১৯৫৪ সালের পূর্ব পাকিস্তানের আইনপরিষদ নির্বাচনে যুক্তফ্রন্টের প্রার্থী হিসাবে চট্টগ্রামের ডবলমুরিং-সীতাকুন্ড থেকে সংসদ সদস্য নির্বাচিত হয়ে প্রথমে গণ-যোগাযোগ মন্ত্রী এর পর ত্রাণ ও পুনর্বাসন মন্ত্রীর দায়িত্ব পালন করেন।
মাহমুদুন্নবী চৌধুরীর জন্ম ৭ জানুয়ারি ১৯০৮ সালে ব্রিটিশ ভারতের বেঙ্গল প্রেসিডেন্সির অন্তর্গত চট্টগ্রাম জেলার পাহাড়তলীর উত্তর কাট্টলীর নাজির বাড়িতে। তার পিতা খাদেম আলী চৌধুরী ও মাতা আলফুন নেছা। তিনি ম্যাট্রিক পাস করেন ১৯৩০ সালে সরকারি মুসলিম হাইস্কুল হতে। চট্টগ্রাম কলেজ থেকে ১৯৩২ সালে আই এসসি এবং একই কলেজ থেকে বিএসসি ডিগ্রি লাভ করেন ১৯৩৪ সালে ।
মাহমুদুন্নবী চৌধুরী কলকাতা মেট্রোলজিক্যাল বিভাগে ১৯৩৪ সালে চাকরির মাধমে কর্মজীবন শুরু করেন। তিনি ১৯৩৬ সালে কলকাতায় মওলানা কোম্পানির একাউন্টেন্ট হিসেবে কর্মরত ছিলেন। ১৯৩৭ সালে তিনি লোয়ার চিতপুর রোডে, কলকাতায় "চৌধুরী অ্যান্ড ব্রাদার্স" নামে কাপড়ের ব্যবসা শুরু করেন। ভারত বিভাগের পর খাতুনগঞ্জে, চট্টগ্রামে ব্যবসা শুরু করেন ১৯৪৮ সালে। চট্টগ্রামের দেওয়ানহাটে ১৯৫১ সালে নবি অ্যান্ড সন্স নামে ব্যবসা শুরু করেন।
নবী চৌধুরী ১৯৪৯ সালে চট্টগ্রাম পৌরসভার কমিশনার হিসেবে নির্বাচিত হন। ১৯৫৩ সালে তিনি যোগ দেন এ.কে ফজলুল হকের নেতৃত্বাধীন কৃষক শ্রমিক পার্টিতে। তিনি ১৯৫৪ সালের পূর্ব পাকিস্তানের আইনপরিষদ নির্বাচনে যুক্তফ্রন্টের প্রার্থী হিসাবে চট্টগ্রামের ডবলমুরিং-সীতাকুন্ড থেকে সংসদ সদস্য নির্বাচিত হন এবং এরপর প্রথমে গণ-যোগাযোগ মন্ত্রী এর পর ত্রাণ ও পুনর্বাসন মন্ত্রীর দায়িত্ব পালন করেন। তিনি দায়িত্বে থাকা কালে সাগর উপকূলবর্তী অঞ্চলে বাঁধ প্রকল্প নির্মাণ ও টেস্ট রিলিফের প্রচলন ও চলচ্চিত্র উন্নয়ন কর্পোরেশন (এফডিসি) প্রতিষ্ঠা হয়। তিনি ১৯৫৮ সালে আইয়ুব বিরোধী অবস্থান নেন। চট্টগ্রাম চেম্বার অব কমার্স অ্যান্ড ইন্ডাস্ট্রিজে ১৯৬২ সালে প্রতিষ্ঠাকালিন সভাপতি নির্বাচিত হন। জাতীয় গণতান্ত্রিক ফ্রন্ট (এনডিএফ) গঠিত হলে তিনি ১৯৬২ সালে প্রাদেশিক ভাইস প্রেসিডেন্ট ও চট্টগ্রাম জেলার সভাপতির দায়িত্ব পালন করেন। 
পাকিস্তান ডেমোক্রেটিক মুভমেন্টের (পিডিএম) চট্টগ্রাম জেলা সভাপতি ছিলেন তিনি। ঊনসত্তরের গণঅভ্যুত্থানে ডেমোক্রেটিক অ্যাকশন কমিটির (ডাক) হয়ে তিনি ভূমিকা রাখেন। পিডিপি’র প্রার্থী হিসেবে এম এন এ পদে প্রতিদ্বন্দ্বিতা করে ১৯৭০ সালের সাধারণ নির্বাচনে তিনি পরাজিত হন। তিনি রাজনৈতিক ভাবে অখণ্ড পাকিস্তানের সমর্থক ছিলেন। মুক্তিযুদ্ধের সময় ১৯৭১ সালে তিনি চট্টগ্রাম জেলা শান্তি কমিটির প্রধান ছিলেন।
মাহমুদুন্নবী চৌধুরীর স্ত্রী মেহেরুন্নেসা বেগম চৌধুরী। তিনি বিএনপি চেয়ারপারসনের উপদেষ্টা, চট্টগ্রাম মহানগর বিএনপির সভাপতি ও সাবেক বাণিজ্যমন্ত্রী আমীর খসরু মাহমুদ চৌধুরী, বিশিষ্ট শিল্পপতি আব্দুর রাজ্জাক মাহমুদ চৌধুরী, চট্টগ্রাম চেম্বারের সাবেক সভাপতি ও থাইল্যান্ডের অননারি কন্সাল আমীর হুমায়ন মাহমুদ চৌধুরী, শাহনেওয়াজ মাহমুদ চৌধুরী ও বিশিষ্ট শিল্পপতি মেহের গ্রুপের পরিচালক শাহজাদা মাহমুদ চৌধুরীর বাবা।
মাহমুদুন্নবী চৌধুরী ৬ আগস্ট ১৯৯৫ সালে চট্টগ্রামে বার্ধক্য জনিত কারণে মৃত্যু বরণ করেন। স্মৃতিকে ধারণ করে রাখতে পরিবারের পক্ষ থেকে মাহমুদুন্নবী চৌধুরী ফাউন্ডেশন গঠিত হয়েছে।
প্রশান্ত নন্দ

১৯৬২ সালে তিনি "নুয়া বউ" চলচ্চিত্র কাজ করেছিলেন। অভিনেতা, পরিচালক, চিত্রনাট্যকার, গীতিকার এবং প্লেব্যাক গায়ক হিসাবে কাজ করেন। নন্দ নেতৃত্বের চরিত্রে অভিনয় করেছিলেন এবং ১৯৭৯ সালে মুক্তি পাওয়া হিন্দি ছবি নায়্যা পরিচালনা করেছিলেন। ২০০৯ সালে মুক্তি "পেল" তাঁর "জিয়ানতা ভূতা" ছবিটি।
তিনি ভারতীয় জনতা পার্টির (বিজেপি) নেতা এবং ওড়িশার রাজ্য সহ-সভাপতি ছিলেন। ২০০৭ সালের আগস্টে তিনি তার সদস্যপদ থেকে পদত্যাগ করেন। এর পরে তিনি জাতীয়তাবাদী কংগ্রেস পার্টিতে যোগ দেন এবং তারপরে বিজু জনতা দলের সদস্য হন।
২০১৩ সালে, ঘোষণা করা হয়েছিল যে তিনি স্ট্যানফোর্ড বিশ্ববিদ্যালয়ে বিকশিত বিশ্বব্যাপী এইচআইভি প্রতিরোধের একটি অত্যাধুনিক কৌশল।
ন্যাশনাল ইনস্টিটিউট অব বায়োটেকনোলজি

ন্যাশনাল ইনস্টিটিউট অব বায়োটেকনোলজি (সংক্ষেপেঃ এনআইবি) বাংলাদেশের একটি সরকারি প্রতিষ্ঠান যা জীবপ্রযুক্তি বিষয়ে গবেষণার পাশাপাশি সরকারকে সহায়তা ও পরামর্শ প্রদানের কাজে নিয়োজিত। এই প্রতিষ্ঠানটি ঢাকার সাভারের গণকবাড়িতে অবস্থিত এবং বিজ্ঞান ও প্রযুক্তি মন্ত্রণালয়ের নিয়ন্ত্রণে পরিচালিত। ১৯৯৯ সালে এই প্রতিষ্ঠানটি প্রতিষ্ঠা করা হয় জীবপ্রযুক্তি বিষয়ে গবেষণা ও উন্নয়ন কর্মকাণ্ড সুষ্ঠুভাবে পরিচালনা ও দক্ষ জনশক্তি সৃষ্টিসহ জাতীয় পর্যায়ে জীবপ্রযুক্তির ইতিবাচক উন্নয়ন ও প্রয়োগের লক্ষ্যকে সামনে রেখে।
১৯৮৪ সালে বাংলাদেশে জীবপ্রযুক্তি সম্পর্কিত গবেষণা প্রতিষ্ঠান স্থাপনের জন্য একটি প্রকল্পের প্রস্তাব সরকারের নিকট সর্বপ্রথম পেশ করা হয় ১৯৮৪ সালে এবং ১৯৯৯ সালের ১২ মে ADP (কৃষিজ উন্নয়ন প্রকল্প)'র আওতায় ‘‘ন্যাশনাল ইনস্টিটিউট অব বায়োটেকনোলজি’’ প্রতিষ্ঠানটির কার্যক্রম শুরু হয় যার ভিত্তিপ্রস্তর স্থাপন করা হয় ২০০০ সালের ১৪ মে। ২০১০ সালের ১৮ মার্চ ‘ন্যাশনাল ইনস্টিটিউট অব বায়োটেকনোলজি আইন, ২০১০’ গেজেটে প্রকাশিত হয় যা ঐ বছরেরই ৫ জুলাই তারিখে গেজেট প্রজ্ঞাপন জারীর মাধ্যমে আইন হিসাবে বলবৎ হয়।
সাভারের গণকবাড়ীতে ১১.৫ একর জায়গায় জুড়ে প্রায় ২৫ কোটি টাকা ব্যয়ে বিজ্ঞান এবং তথ্য ও যোগাযোগ প্রযুক্তি মন্ত্রণালয়ের অধীনস্থ একটি উন্নয়ন প্রকল্পের আওতায় ৬টি গবেষণাগার, অডিও ভিজুয়্যাল সুবিধাসম্পন্ন সেমিনার কক্ষ, প্রশিক্ষণের জন্য শ্রেণী কক্ষ, গ্রীণ হাউজ, গ্রোথ হাউজ, এনিমেল হাউজ, এনিমেল সেড, হ্যাচারী, ব্র“ড ও এক্সপেরিমেন্টাল পন্ড, এগ্রিকালচারাল প্লট, ভিজিটিং সায়েন্টিস্ট ডরমেটরী, কোয়ার্টার ইত্যাদি নিয়ে এই প্রতিষ্ঠানটি অবস্থিত।
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -
এনআইবি’র কার্যক্রমের অন্তর্ভুক্ত বিষয়গুলো হলো - কৃষি, চিকিৎসা, পরিবেশ এবং শিল্প ক্ষেত্রে জীবপ্রযুক্তি নিয়ে গবেষণা করে উদ্ভাবিত পণ্য ও প্রক্রিয়া মাঠ পর্যায়ে স্থানান্তর করা; জীবপ্রযুক্তি বিষয়ে দক্ষ জনশক্তি সৃষ্টি করা; সংশ্লিষ্টদের প্রশিক্ষণ প্রদান করা; বিশ্ববিদ্যালয় এবং গবেষণা প্রতিষ্ঠানসমূহে জীবপ্রযুক্তি বিষয়ে পরিচালিত গবেষণা সমূহের সমন্বয়, সহায়তা এবং প্রয়োজনীয় পৃষ্ঠপোষকতা প্রদান।
এই প্রতিষ্ঠানটি ইতালীর ত্রিয়েস্তেতে অবস্থিত ইন্টারন্যাশনাল সেন্টার ফর জেনেটিক ইঞ্জিনিয়ারিং এন্ড বায়োটেকনোলজি (ICGEB)'র বাংলাদেশস্থ অধিভুক্ত প্রতিষ্ঠান হিসেবে বাংলাদেশী ছাত্র/ছাত্রী ও গবেষকদের জন্য পিএইচডি ও পোষ্ট-ডক্টরাল ফেলোশিপ এবং গবেষণা অনুদান প্রাপ্তিতে সমন্বয়কের ভূমিকা ‌এবং দক্ষিণ এশীয় আঞ্চলিক সহযোগিতা সংস্থা (সার্ক) ভুক্ত দেশসমুহে জীবপ্রযুক্তি বিষয়ক সংগঠন সার্ক বায়োটেকনোলজির সহযোগী হিসাবে কনফারেন্স ও ওয়ার্কশপ আয়োজন, পোষ্ট-ডক্টরাল ফেলোশিপ প্রদান, যৌথ গবেষণা প্রকল্প বাস্তবায়ন, বিশেষজ্ঞ ও বিজ্ঞানীদের অভিজ্ঞতা আদান প্রদান প্রভৃতি দায়িত্ব পালন করে থাকে।
নরম্যান রিড

নরম্যান রিড (; জন্ম: ২৬ ডিসেম্বর, ১৮৯০ - মৃত্যু: ৬ জুন, ১৯৪৭) কেপটাউনের নিউল্যান্ডস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে বোলিং করতেন তিনি।
১৯২০-২১ মৌসুম থেকে ১৯২৩-২৪ মৌসুম পর্যন্ত নরম্যান রিডের প্রথম-শ্রেণীর খেলোয়াড়ী জীবন চলমান ছিল। উইজডেন ক্রিকেটার্স অ্যালমেনাকে তাকে প্রতিভাবান ফিল্ডার হিসেবে উল্লেখ করা হয়েছিল।
১৯২০ থেকে ১৯২৩ সালে ওয়েস্টার্ন প্রভিন্সের কার্যকরী অল-রাউন্ডার হিসেবে পরিচিতি লাভ করেন। মূলতঃ দূর্দান্ত ফিল্ডিংয়ের কারণে তাকে জাতীয় দলে অন্তর্ভুক্ত করা হয়েছিল। কভার পয়েন্ট অঞ্চলে ফিল্ডিং করতেন তিনি। ১৯২১-২২ মৌসুমে অরেঞ্জ ফ্রি স্টেটের বিপক্ষে সেরা ক্রীড়াশৈলী প্রদর্শন করেন। ব্যাট হাতে নিয়ে অপরাজিত ৮১ রান তুলেন।
ক্রিকেট খেলার পাশাপাশি রাগবি খেলায়ও দক্ষতা প্রদর্শন করেছেন। ১৯১২ ও ১৯১৩ সালে অক্সফোর্ড থেকে রাগবিতে ব্লুধারী হন। ১৯১৪ থেকে ১৯১৮ সময়কালের যুদ্ধে বীরত্বপূর্ণ কাজের স্বীকৃতিস্বরূপ ডিএসও ও এমসি উপাধিতে ভূষিত হন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নরম্যান রিড। ২৬ নভেম্বর, ১৯২১ তারিখে কেপটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
ঐ টেস্টে তিনি ১১ ও ৬ রান তুলেন ও দুই উইকেট পেয়েছিলেন। ফলশ্রুতিতে, তাকে আর টেস্ট খেলায় অংশগ্রহণের জন্যে আমন্ত্রণ জানানো হয়নি।
৬ জুন, ১৯৪৭ তারিখে ৫৬ বছর বয়সে কেপটাউনে নরম্যান রিডের দেহাবসান ঘটে। তার মৃত্যু মর্মান্তিকভাবে ঘটেছিল বলে জানা যায়। পরবর্তীতে ব্রায়ান বাসানো ও ডেভিড ফ্রিড অনুসন্ধান করে জানান যে, মানসিকভাবে বিপর্যস্ত স্ত্রী তাকে খুনের পর নিজে আত্মহত্যা করে। নরম্যান রিডের লাশ ১৮ জুন, ১৯৪৭ তারিখে তার শয়নকক্ষে খুঁজে পাওয়া যায়। তবে, মৃত্যু সনদে ৫ কিংবা ৬ জুন তারিখের কোন এক রাতে খুন করা হয়েছে বলে উল্লেখ করা হয়।
তার ভ্রাতা - অ্যালান রিড ও ফ্রাঙ্ক রিড প্রথম-শ্রেণীর ক্রিকেটে ওয়েস্টার্ন প্রভিন্স দলে অংশগ্রহণ করেছেন।
পাপিয়া অধিকারী

পাপিয়া অধিকারী একজন বাঙালি ভারতীয় অভিনেত্রী ।
অধিকারী ভারতের পশ্চিমবঙ্গ রাজ্যের কলকাতায় জন্মগ্রহণ করেছিলেন। ১৯৮৫ সালে তিনি প্রথম "সোনার" সংসারে অভিনয় করেছিলেন।রতিশ দে সরকার পরিচালিত সিনেমা "সোশনে কাণ্ডে লাক্কির মুখ্য" চরিত্রে অভিনয় করেছেন ।অধিকারী এই অভিনয়ের জন্য পশ্চিমবঙ্গ সরকারের সেরা অভিনেত্রীর পুরস্কার পেয়েছিলেন। তিনি হেরোইনের চরিত্রে পাশাপাশি বেশ কয়েকটি বাংলা চলচ্চিত্রের ভূমিকা পালন করেছিলেন। অধিকারী ছোট পর্দায় গাছকৌতো, চোখের তারা তুই এবং গ্যাংস্টার গঙ্গার মতো বাংলা টেলি সিরিয়ালগুলিতেও অভিনয় করছেন
শ্যাম লাহা

শ্যাম লাহা (২৬ নভেম্বর ১৯১১- ২৫ অক্টোবর ১৯৭৩) বাংলা ও হিন্দি চলচ্চিত্রের একজন অভিনেতা ছিলেন। তিনি কৌতুক অভিনয়ের জন্য পরিচিত ছিলেন। 
শ্যাম লাহা ১৯১১ সালে ব্রিটিশ ভারতের কলকাতায় জন্মগ্রহণ করেছিলেন। তাঁর আসল নাম কাশীনাথ শীল। লাহা বঙ্গবাসী কলেজিয়েট স্কুল থেকে ম্যাট্রিক পাস করেন । 
লখনউয়ের বাঙালি ক্লাবের একটি অনুষ্ঠানে অভিনয়ে পাহাড়ি সান্যাল মুগ্ধ হয়ে তাঁকে বাঙালি পরিচালক অভিনেতা প্রমথেশ বড়ুয়ার সাথে পরিচয় করিয়ে দিয়েছিলেন। দেবকি বোসের ছবি "চণ্ডীদাসে" অভিনয় করার পরে লাহা জনপ্রিয় হয়েছিলেন। ১৯৩৪ সালে তিনি প্রথম অ্যানিমেটেড বাংলা চলচ্চিত্র পিয়ার ব্রাদার্সে অভিনয় করেছিলেন।সংগীত পরিচালক রাই চাঁদ বোড়াল লাহার সাথে তাঁর স্বাধীন এমএলবি প্রযোজনা সংস্থা গঠন করেছিলেন। তিনিবিভিন্ন ছবিতে কৌতুক অভিনেতা হিসেবে কাজ করেছেন। নবদ্বীপ হালদারের সাথে কৌতুক জুটিতে অভিনয় করেছিলেন।